IV.2.2. ATALA.- GARAJE-ERABILERA DUTEN LOKALENTZAKO BALDINTZA BEREZIAK | Bergarako Udala\n88. artikulua.- Aplikatzeko baldintzak:\nHonako baldintza hauek garaje-erabilera baimenduta duten lokaletan aplikatuko dira, baldin eta bizitegi-erabilera duten partzelatan kokatzen badira, nahiz eraikin berriak izan, nahiz lehendik zeudenak izan; eta aplikatu egingo dira, era berean, Komunikazioen Sistema Orokorretarako aurreikusitako erabileren barruan, bertako garajeetan.\nKasu guztietarako honako hau ulertzen da garaje-erabileratzat: ibilgailuak gune edo lokal itxi eta estalietan gordetzea, lokalak publikoak nahiz pribatuak izanda.\n89. artikulua.- Definizioak:\na)Garaje-plaza:Garaje-plaza da lokal baten barruan ibilgailua aparkatzeko edo gordetzeko lurzoru-zatia. Garaje-plaza baten gutxieneko neurri libreak, inongo egiturak edo instalaziok okupatuko ez dituenak, honakoak dira:\nGaraje-plaza baten gutxieneko neurriak\nIbilgailuak (plaza irekiak)\n2,30 x 4,90 m.\nIbilgailuak (plaza itxiak)\n2,45 x 5,00 m.\n3,60 x 4,90 m.\n3,00 x 5,50 m.\nb)Garaje-azalera: Garaje baten azalera da ibilgailuak gordetzeko erabiltzen dena, eta horren barnean sartzen dira sarbideari, barne-zirkulazioari eta maniobrari dagozkionak.\nBaldintza orokor gisa, garaje-erabilera duen lokal batean, garajea erabil dezaketen ibilgailuen gehieneko kopuruak ez du inoiz gaindituko zenbaki hau: azalera erabilgarri guztia zati 25a; 25eko zifra hori da ibilgailu bakoitzeko gutxieneko garaje-azaleratzat jotzen dena.\nc)Aireztapen naturala: Aireztapen naturalak lokal barruko aireberritzea bermatzen du lokal horren fatxadan nahiz estalkian kanpoaldera zuzenean irekitako baoen bitartez. Aireztapen naturalerako exijitzen den gutxieneko azalera da lokalaren azaleraren %0,5 —atea zenbatu gabe—.\nd)Aireztapen artifiziala: Hainbat elementuren bitartez eragindako aireztapena da, lokaletako airea erabat garbitzea bermatzen duena, ordubetean airea sei aldiz berritzeko gutxieneko gaitasunez.\nAire biziatua irteteko, hodi estankoak erabiliko dira, suari aurre egiteko materialez eginak, eta gutxienez eraikinaren estalkitik 1,00 metrotik gora joan beharko dira. Horretaz gain, inguruko eraikinei dagokienez, horien edozein hutsune edo irekigunetatik gutxienez 10,00 metro aparte jarri beharko dira aire-irteerak. Espazio publikoen azpian dauden garajeetan, aire biziatuari irtenbidea tximinia-elementuen bidez emango zaio. Elementu horiek goiko espazio publiko osoaren antolamenduan egoki txertatuta egon beharko dira; irteera-puntuek gutxienez 2,50 metroko altuera izango dute zoladuratik gora eta, horretaz gain, alboetara, neurri bereko erradioan, jendeak zapaldu ezingo duen babesgunea izango dute.\nAireztapen artifizialak behar dituen airea sartzeko hutsuneak eraikinetako fatxadetan kokatu ahal izango dira baldin eta horiek sortzen dituzten zaraten mailak indarreko araudiak betetzen dituela bermatzen bada. Urbanizazio-elementuak zein berdeguneak aprobetxatuz ere jarri ahal izango dira, garaje-lokalak espazio libreen azpian kokatzen badira.\n90. artikulua.- Baldintza orokorrak:\nGarajeetarako lokalak eraiki eta egokitzerakoan honako baldintza orokorrak errespetatu beharko dira:\nUdalak finka batzuetan garaje-jarduerarik ezingo dela jarri erabaki dezake, hirigunea era egokian erabiltzeko, hainbat arrazoirengatik: garajea kokatu nahi den inguruak ezaugarri bereziak dituelako, dagoen trafiko-dentsitateagatik, ibilgailuen sarrera edo maniobrak zailak suertatzen direlako, bide publikoa estua delako, lurraren topografiagatik, haren parean oinezkoentzako guneak, portxeak edo berdeguneak daudelako, eskaera egin aurretik zortasunak zeudelako, eta horien antzeko beste arrazoiengatik.\nGaraje-plaza guztiek sarbide egokia izan beharko dute, hau da, gurpilbidetik zuzenean sartzeko modukoak izan beharko dira, maniobratzeko beste plazetan sartu beharrik gabe eta bestelako maniobra zail edo arriskutsurik ere egin behar barik.\nGarajeetarako lokaletan baimenduta dagoen erabilera bakarra hau da: ibilgailu automobilak, furgoneta txikiak, motorrak edo bizikletak gordetzea. Garajeetarako lokaletan, bizitegi-erabileradun eraikinekin lotuta baldin badaude, garaje-lokal itxiak edukitzea onartu ahal izango da baita etxebizitzetako berezko tresnak bildu edo gordetzeko ere —teilatupeetako trastelekuetan bezala—. Inoiz ere ezingo dira izan merkataritza- edo industria-jarduera bati lotutako biltegiak, ezta industriako inongo jarduera-mota garatzeko tokiak ere, edozein izanda jardueraren kategoria, eta berariaz dago debekatuta bertan edozein makineria-mota instalatzea.\nGaraje-erabilerarako lokaletan ez da onartuko autoak garbitzeko guneak jartzea, ez bada industria-lurzoruan kokatutako lokalen kasuetan. Hala ere, edozein garaje-lokaletan jar daitezkeen hustubideak beti lotuko dira ur zikinen saneamenduko sarera.\nGaraje-lizentziak lortzeko prozedurak araubide honi jarraitu beharko dio: Toki Araubideko legedia, Jarduera Gogaikarri, Osasungaitz, Kaltegarri eta Arriskutsuen Erregelamendua eta horren 1963ko Jarraibide Osagarria, eta indarreko gainontzeko araudia.\nBergarako Udalak garajeetako lokalak behar bezala erabiltzen direla eta indarreko legedia betetzen dela zaindu ahal izango du, eta horretarako Udal Teknikariek lokalak ikuskatu eta egiaztatzeko behar beste bisitaldi egin ahal izango dituzte.\n91. artikulua.- Baldintza bereziak kategorien arabera:\nAurreko artikuluan aipatutako baldintza orokorrez gain, garaje-erabilera duten lokalak kategoriaka sailkatzen direnez, kategoria bakoitzak bete behar dituen baldintza bereziak ere finkatu dira.\na)1. kategoria: Lokalaren azalera erabilgarria 150 metro koadro baino txikiagoa da.\n-Ibilgailuen sarbideak eta gurpilbideak (gutxieneko neurriak):\nSarbideko atearen zabalera 2,80 m.\nSarbideko arrapalaren zabalera, norabide bakarrekoa bada 3,00 m.\nSarbideko arrapalaren zabalera, norabide bikoa bada 3,00 m.\nGurpilbidearen gutxieneko zabalera 4,50 m.\nArrapalaren gehieneko malda tarte zuzenean 18%\nArrapalaren gehieneko malda bihurguneko tartean 12%\n-Oinezkoentzako sarbideak: Ibilgailuen sarbideekin bateragarriak izan daitezke.\n-Altuera librea: Egiturako edo instalazioetako elementu irtenenen azpian gutxieneko altuera librea ez da izango inoiz ere 2,20 metro baino gutxiago.\nb)2. eta 3. kategoriak: Lokalek azalera erabilgarri hauek izango dituzte:\n2. kategoria: 150 m2-tik gora eta 1.000 m2-tik behera.\n3. kategoria: 1.000 m2-tik gora eta 2.500 m2-tik behera.\n-Ibilgailuen sarbideak eta gurpilbideak (gutxieneko neurriak) :\nSarbideko atearen zabalera 3,50 m.\nSarbideko arrapalaren zabalera, norabide bakarrekoa bada 3,50 m.\nSarbideko arrapalaren zabalera, norabide bikoa bada 4,50 m.\nGurpilbidearen gutxieneko zabalera 5,00 m.\n-Oinezkoentzako sarbideak: Oinezkoentzako sarbideak eta ibilgailuenak aparte egon beharko dira, eta oinezkoenak aparteko ateondo bat ere izan beharko du.\nc)3. kategoria: Lokalaren azalera erabilgarria 2.500 metro koadro baino handiagoa da.\nSarbideko atearen zabalera 3,00 metroko bi sarbide\nSarbideko arrapalaren zabalera, norabide bikoa bada 5,00 m.\nArrapalaren gehieneko malda tarte zuzenean 16%\n-Oinezkoentzako sarbideak: Oinezkoentzako, ibilgailuen sarbidetik aparte, bi sarbide egin beharko dira eta aparteko atondo bana izan beharko dituzte. 5.000 m2-tik gorako azalera duten lokaletan, 2.500 m2-ko zati bakoitzeko oinezkoentzako sarbide gehigarri bat egin beharko da.\n‹ BALDINTZA ESTETIKO BEREZIAK HIRIGUNE HISTORIKOAN gora IV.2.3. ATALA.- JARDUERA EKONOMIKOETARAKO LURZORUAN JARDUKETAK EGITEKO BALDINTZA BEREZIAK ›


«Diskoa egitea dibertigarria izateko asmoak gidatu nau»\nProiektuaren izenak eta diskoaren izenburuak loturaren bat erakusten duten arren, Moxalen abestiak ez dira Audiencen larre bereko bazka. Gernikako taldeak bi hamarkadaz jorratu duen folk, country eta rock klasikoaren arteko uztarketaren arrasto gutxi dago Hannot Mintegia taldekide ohiaren egitasmo berrian, eta bai, ordea, zinemako musika, trip-hopa, loop-ak, iluntasuna, ahotsak eta giro artegagarriak.\nMintegiak sortu ditu abesti guztiak, baina musikari eta telebistako errealizadore horrek ez du bakarkako ariketa gisa ulertzen sormena. «Behar dut jendea inplikatu. Asko gustatzen zait beste musikariekin kolaboratzea, besteen diskoetan jotzea... saltsa hori gustatzen zait». Hortaz, hainbat lagunengana jo du Zaldikatu lehen diskoa osatzeko: Aiora Renteriak (Zea Mays), Miren Narbaizak (Napoka Iria, MICE), Mursegok eta Ainara LeGardonek ekarpen nabarmena egin dute ahotsetan, eta Aitor Etxebarriak, Gaizka eta Ager Insunzak (Audience), Txufo Wilsonek (Empty Files) eta Jose Lastra ekoizleak lagundu diote soinu geruzen sarea ehuntzen. Diskoa bihar argitaratuko du Forbidden Colours zigiluak, biniloan eta formatu digitalean, eta martxoaren 16an Gernikako Lekuek jaialdian aurkeztuko du zuzenean lehen aldiz.\nArgazkia Azalgorri abestiarekin egin dugun bideoklipetik aterata dago, eta irudi dibertigarri bat delako aukeratu dut. Izan ere, neure buruari agindu nion disko hau egiteak dibertigarria izan behar zuela. Will Oldhamek, elkarrizketa liburu batean [Will Oldham on Bonnie 'Prince' Billy, Alan Light, Will Oldham, 2012), zera dio gutxi gorabehera: «Musika eta diskoak egitea ariketa gogor eta mingarria baldin bada, orduan akats bat da. Erakuts iezaiozu zeure buruari dibertigarria izan beharko lukeela». Asmo horrek gidatu nau: prozesua ahalik eta gutxien konplikatzea eta ondo pasatzea. Ez dut lortu gauzak erraz eta sinple egitea, baina bigarrena bai, batez ere azkenengo fasean. Kolaborazioen zatia gozatua izan da niretzat. Gustatuko litzaidake beti horrela lan egitea, Miren Narbaizarengana joatea eta egotea egun bat bere lokalean gauzak proposatzen eta egiten. Ainara LeGardonekin, berdin. Mursegorekin posta elektroniko bidez egin dugu dena; ziztu bizian trukatzen genituen ideiak, grabazioak... Haien hizkuntza musikala eta artistikoa izugarri gustatzen zait, eta ez da egon batere tentsiorik.\nBi ideia horien artean dago. Niri ez zait asko gustatzen pertsonalizatzea, eta ez dut atsegin nire izena proiektu baten buruan jartzea. Interesgarriagoa zait beste era batera aurkeztea, eta musikaren izpirituarekin gehiago bat datorrela uste dut. Esaterako, hasierako ideia zen nik ez abestea diskoan eta kolaboratzaileek abestea. Halaber, ez dut nahi Moxal zerbait itxia izatea. Kontzertu bakoitzean nork edo nortzuek joko duten ez jakitea nahiko nuke; agian, ni bakarrik azalduko naiz, agian sei joango gara, igual hiru... Nahiago dut musikak hitz egitea, irudiek eta istorioek hitz egitea, entzuleek proposamen batekin topo egitea, eta ez pertsona jakin batzuekin.\nEz da egon plangintza zurrun bat, baina, estudioan egun gehiago egoteko aukera izan ahala, abesti gehiago agertuz eta forma hartuz joan ziren. Jose Lastraren inplikazioa handia izan zen, Forbidden Colours zigiluarena ere bai, eta, azkenean, gustura egoteko moduko bederatzi abesti grabatu genituen. Horietako bat ez da diskoan sartu. Oso-oso pozik nago emaitzarekin, eta bada buruan nuen diskoa. Kolaborazioak intuizioz izan dira. Ia denekin kolaboratu dut aurretik, eta oso naturala izan da haiei deitzea.\nEz, batere ez. Audience bukatu zen lanak ez zidalako uzten taldearen erritmoari eusten. Audience utzi eta gero, ez nekien musika egiten jarraituko nuen, baina Aitor Etxebarriarekin jotzen hasi nintzen [Mintegiak berak zuzendutako Markak dokumentalaren musika aurkezteko], eta asko gozatzen da Aitorrekin jotzen... Audienceren kantuak jotzea ez da erraza, kantu gaitzak dira teknikoki, exijenteak, konposizio lan handia dago, egiturak itxita daude ia modu matematikoan, moldaketa denak oso landuta, entsegu asko dago atzean... Aitorrena beste perspektiba bat da: exijentea da, baina askatasun handia duzu. Aitorrekin berriro disfrutatzen hasi nintzen, eta prozesu kreatiboaren barruko harra berriz esnatu zen. Horri irteera emateko modu bat izan da diskoa. Asko gustatzen zait estudioan egotea, bat-batean soinu edo giro bat sortzea...\nItxuraz, Moxalek aldaketa dakar Audiencekiko. Country-rock alternatiboaren arrastorik ez da kasik -Laguntzeko niri eta Haixie gara izan daitezke salbuespenak-, eta beste estetika eta hizkuntza musikal batzuk azaltzen dira: trip-hopa, zinemako musika, elektronika, loop-ak, koruak, esperimentazioa…\nEragin horiek beti egon dira hor, baina nik ez nuke hainbeste ezberdinduko Audiencen musikatik. Audience beti izango da nire eragin nagusia. Nire Musikene izan da: hor ikasi dut kantuak sortzen, moldaketak egiten, dinamikak garatzen, jotzen... Niretzat, osagaiak berberak dira, baina proportzio ezberdinetan jarrita. Musikarekin asko flipatzen duzun adin bat izaten da, gauza berri asko deskubritzen duzuna. Nire kasuan, PJ Harvey, Bjork, Nick Cave, Fugazi, Tricky, Neil Young... horiek denak batera deskubritzeak eragin zidan inpaktua betiko geldituko da, osagai horiek beti egongo dira.\nDisko honetan, asko eragin dit Ainara LeGardonek azken diskoan [Ainara LeGardon, 2017] erabaki batzuk nola hartzen zituen ikusteak. Aitorrekin ere ikasi dut sinplifikatzen, baina apustu bat egiteko. Diskoko kantu batzuetan ez dago nire gitarrarik, espazioa zegoen gitarra sartzeko, baina, horren ordez, dagoenari garrantzia eman diogu, horren aldeko apustua egin dugu.\nIluntasuna eta giro artegagarriak nagusi dira diskoan. Gure telenobelie-n lortzen duzu «Gu gara zatoz hona» leloak eragin mehatxagarria izatea.\nEz dut bilatu iluna izatea. Zinemako musika asko-asko gustatzen zait, David Lynchen pelikulak, B serieko filmak.... Hitzetan eszena moduko bat iradokitzen dut, ez dago oso argi zer gertatzen den, pertsonaia gutxi batzuk daude, gela ilun batean gertatzen da... Kantu batzuek funtzionatu dezakete ahotsik gabe, atmosfera bat sortuz, baina gustatzen zait ahotsa narratzaile batena balitz bezala erabiltzea, zerbait kontatzen duena...\nIrudietan ez nuke esango, eszena edo sekuentzietan agian bai, baina oso konkretuak dira. Izan ahal da nire bizitzako momentu batzuk fikziora eramanda moduan. Nire sorkuntzaren zati bat oso intuitiboa da, soinuak gustatzen zaizkit notak edo harmoniak baino gehiago, soinuaren eta frekuentzien arteko konbinazioak zer iradokitzen didan, zeren falta sumatzen dudan... hori izaten da abiapuntua. Gero dator lan kontzientea, gauzak ordenatzea, kentzea, egiturak lantzea...\nHitzak eta abesteko era ere oso intuitiboak dira. Diskoko gauzarik original eta intransferibleena dira. Hitzak baldin baditu, kantuak badu nik momentu horretan behar dudan zerbait, niretzat balio duena. Eta abesterakoan, berriz, nire iparrorratza izan da berba egiten dudan moduan abesten saiatzea. Eta, askotan, hitz bat sartzerakoan, pentsatzen nuen nire aitaitak hitz hori erabiliko ote zuen... Agian ez zuen erabiltzen, baina nire oroitzapenean bai. Zalantza une askotan hori izan da heldulekua: agian akordea ez da interesgarria, baina gutxienez hitzak eta esateko era baditu abestiak. Bada zerbait.\nElkarrizketa osorik irakur daiteke helbide honetan: www.badok.eus


erabili.eus/ Kontakizunaren logika\nHemen zaude: Sarrera » Sare-aldizkariak » Iritzi-muinetik » Kontakizunaren logika\n2008-09-05 / 08:35 / Asier Larrinaga Larrazabal HIZKUNTZA\nTestuetan datuak lotzeko darabilgun logika baliabide gramatikalen bidez jartzen dugu agerian. Baliabide gramatikal horiek (lokailuak, juntagailuak, ordena...) txarto aukeratzen baditugu, kontakizuna, kasurik onenean, trakestu eta ilundu egiten dugu. Kasurik txarrenean, ulertezin bihurtzen dugu.\nAhoz ari garenean, perpausak ez dira guztiz biribilak izaten. Askotan perpausak erabat amaitu barik uzten ditugu, eta, amaitu barik egonda ere, oso normala izaten da bata bestearekin uztartzea kate edo andana azkengabe batean. Idatziz, ostera, perpausak behar bezala hasi eta behar bezala amaitzen ditugu, eta elkarrengandik ondo mugatzen ditugu.\nIrrati eta telebistako albisteetan, batzuetan, kate luze horietakoak egiteko joera sumatzen da. Okerrena da logikarik ez duten loturak erabiltzen direla perpausak kateatzeko.\nPertsona bat hil zen atzo Gasteizen, lantegiko teilatutik erorita, nahiz eta enpresak dioen ez zela bertako langilea.\nPertsona bat hil zen atzo Gasteizen, lantegiko teilatutik erorita. Enpresak dio ez zela bertako langilea.\nEnpresak dioena gorabehera, pertsona hori hilda dago. Hobe da, beraz, perpaus biak ondo banatzea, behar ez den moduan lotzen ibili barik.\nAtxilotuei haur-pornografia sustatzea leporatu diete, poliziaren esanetan, webguneetara sartzeko ordaintzen duten diruarekin finantzatzen direlako material pedofiloa ekoizten eta banatzen duten sareak.\nAtxilotuei haur-pornografia sustatzea leporatu diete. Poliziak dio webguneetara sartzeko ordaintzen duten diruarekin finantzatzen direla material pedofiloa ekoizten eta banatzen duten sareak.\nOso ohikoa da -lako erabiltzea era horretako sasiloturak egiteko. Goiko adibidean, bigarren perpausa lehenaren zabalkuntza da, gauza bera beste hitz batzuekin esatea modu zehatzagoan. Hartara, lehen perpausa amaitu, mugatu, eta hurrengoarekin uztartzen ez bada, errazago igartzen da kausazko lotura ez dela aukerarik gogobetegarriena.\nHurrengo adibidean ere, lehen perpausa amaitu eta mugatzea da aukerarik egokiena, testu zehatzagoa eta formalagoa osatzeko.\nEusko Jaurlaritzak alegazioak prestatuko dituela, eta hamabost egun baino lehen aurkeztuko dituela adierazi du bozeramaileak, eta espero duela Auzitegi Konstituzionalak arrazoi juridikoak politikoen aurretik jarriko dituela.\nEusko Jaurlaritzak alegazioak prestatuko dituela, eta hamabost egun baino lehen aurkeztuko dituela adierazi du bozeramaileak. Jaurlaritzan, Auzitegi Konstituzionalak arrazoi juridikoak politikoen aurretik jarriko dituelakoan daude.\nInterferentzia beste hizkuntza baten eragina pairatzea da. Interferentzia gertatzen denean, kontakizuna ez zaigu oso modu logikoan antolatuta geratzen.\nInterferentzia ezagunenetako bat -nean oker erabiltzea da. Gertaera bat bere testuinguruan kokatzeko, -la edo -larik jartzen diogu testuinguru horren berri ematen duen esaldiari.\nMendian behera nentorrela, kilo erdiko perretxikoa aurkitu nuen.\nNahaste bat da kontrara egitea: testuinguruari dagokion esaldia beste barik eman, eta gertaerari dagokion esaldia -nean juntagailuarekin markatzea.\nLangile batek istripu hilgarria izan du gaur Eibarren. Corte Ingles berria eraikitzeko obran ari zen, 15 metrotik behera erori denean.\nLangile batek istripu hilgarria izan du gaur Eibarren. Corte Ingles berria eraikitzeko obran ari zela, 15 metrotik behera erori da.\nBeste interferentzia ezagun bat: datuak eransteko -z erabiltzea, eta emendiozko juntagailua baztertuta.\nGyanendra erregeak gobernua eta parlamentua desegin zituen orain hilabete batzuk, Nepaleko aginte osoa bere esku hartuz.\nGyanendra erregeak gobernua eta parlamentua desegin zituen orain hilabete batzuk, eta Nepaleko aginte osoa bere esku hartu zuen.\nInformazioa oso hitz gutxitan trinkotu nahi izanez gero, albiste-kontakizunak zentzua galtzeko arriskua handia da. Hobe da informazio edo datu bakoitza perpaus batean ematea, eta, gorago esan bezala, perpausak ondo mugatzea. Informazioetan, gainera, lehentasunak ezarri behar dira: lehenengo ardatza, eta gero datu osagarriak edo argibideak.\nETAk Getxon atentadu handi bat egiteko asmoa zeukan. Mikel Cabieces Espainiako gobernu-ordezkariak jakitun jarri du Imanol Landa herriko alkatea, udal agintariak erne egon daitezen.\nHorrela bereizita, garbiago dago datuak bi direla, ETAk atentatua egiteko asmoa zeukala, eta Getxoko alkatea jakitun ipini dutela. Datuak perpaus banatan emanda, entzuleak errazago harrapatuko ditu. Azpiko adibidean, gauza bera.\nHerri-kontsultari buruzko auzian, helegitearen erantzukizun osoa harrokeriaz jokatu duen Rodriguez Zapatero presidenteari leporatzen dio Jaurlaritzak.\nHerri-kontsultari buruzko auzian, helegitearen erantzukizun osoa Rodriguez Zapatero presidenteari leporatzen dio Jaurlaritzak, harrokeriaz jokatu duela iritzita.\nBerriz ere, datuak perpaus banatan emanda, edo, behintzat, parte banatan emanda hobeto konturatzen gara zein diren: erantzukizuna Zapaterori leporatu diotela, eta Zapaterok harrokeriaz jokatu duela iruditzen zaiela.


Oliteko Antzerki Jaialdia arte eszenikoen topaleku bezala finkatu da bere XX edizioan\n2019ko abuztuaren 12, astelehena\nCavan, karpan eta Jauregi Errealean kokatutako gune ezberdinetan garatutako 14 emanaldientzako sarrerak agortu dira\nAntzerki Jaialdia, antzerki klasikoko jaialditik, modu nabarmenean musika, dantza eta olerkigintza bezalako hizkuntzek bat egiten duten arte eszenikoen topaleku izatera pasatu den eredu bezala finkatu da bere hirugarren edizioan.\nUztailaren 19 eta abuztuaren 3 bitartean, proposamen lokalekin batera, egile klasiko eta garaikideen nazioarteko eta estatuko konpainia proiektuak aurkezten dituen programazio mardula garatu da Luis Jimenez-en gidaritzapean, adibidez, La Comédie de Caen frantziarrak eta euren “Retrato de Ludmilla en Nina Simone;" Companhia do Chapitô portugaldarrak “Electra” obrarekin, sarrera guztiak agortu dituen antzezpen tailer bat edota Efe Tres Teatro mexikarrak euren “Meloricos” obrarekin.\nCavan aurkeztutako antzezlanek harrera ona izan dute jendearen artean: : Alfredo Sanzol-en “La valentía”, Histrión Teatro –ren “Lorca, la correspondencia personal”, Companhia do Chapitô-ren “Electra”; Morboria Teatro-ren “El enfermo imaginario”; La Comédie de Caen-en “Retrato de Ludmilla en Nina Simone”; Pep Tosar-ek zuzenduriko “Federico García” edota Sara Cano-ren “Vengo”.\nHalaber, Jauregi Errealean honakoak nabarmendu dira: Kukai Dantza-ren “Erritu”; “Amor oscuro” Jesús Arbués-en gidaritzapean eta Xoel Fernández-ek interpretatutako “Calígula debe morir”. Horrekin batera, Karparen espazio berrian jarritako muntaketa batek oso harrera ona izan du: Vaivén Producciones-en “Último tren a Treblinka”, zein lehen aldiz Nafarroan aurkeztu da oinarrizko eszenaratzea ulertu zen modu berberean.\nKonpainia nafarren ikuskizunak espazio desberdinetan programatu dira: Producciones Maestras-en “Loco desatino” eta R. M. Management –en “Margaritas de Margarita” La Cava-n; Poéticas Teatrales zikloa Jauregi Errealean eta Atikus-en “Tres mujeres de Lorca”, Boga-Bog-ren "Descubriendo a Hamlet" eta Iluna Producciones-en “Paso (s) de la política española" Santa María arkupean.\nAmico Teatro konpainia nafarrak aurton garatutako bizileku artistikoak inflexio-puntu bat markatu du Mercedes Castaño eszena zuzendaria, Jon Maya koreografoa, Dora Salazar eskultore eta artista plastikoa, Rakel Arbeloa perkusio-jotzailea eta David Bernués argiztapen diseinatzailea bezalako sortzaileen parte hartzearekin. Alfredo Sanzol antzerkigile eta Rosana Torres kazetari adituaren arteko topaketak ere harrera oso ona izan zuen aurreikusitako edukiera guztia osatuz.\nHaurrek ere bere lekua izan dure Oliteko Antzerki Jaialdian La Nave Teatro konpainiaren "Lorca niño" antzezpenarekin.\nBerriro ere, Oliteko auzotarren inplikazioa funtsezkoa izan da jaialdia aurrera eramaterako orduan. Herriko antzerki afizionatu elkarteak “Calígula debe morir” antzezlanean parte hartu zuen eta Oliteko abesbatzak Jauregi errealeko terrazan aurkeztutako Kukai Dantza-ren “Erriru” antzezlanean. Gainera, “Carnaval rural” aurkeztu da berriro ere Oliteko kaleetan zehar.\nJaialdiak 5.559 ikusle batu ditu aurtengo edizioan. Horietatik, 5.197 pertsonek hartu dute parte Oliten programaturiko antzezpen ezberdinetan. Berriz, Tafalla Kulturguneko Kultura Zentroan ospatutako eskola partehartzaileek egindako hiru ikuskizunek 362 pertsona batu zituzten; Nafarroako Antzerki Eskilaren “Gracias a la vida”, Gaztela-Leongo Antzerki Eskola Nagusiaren "Las bodas de Olmedo” eta Lisboako Antzerki eta Zinema Eskola Nagusiaren "Mucho ruido y pocas nueces”.\nAurton, Jaialdia nazioarteko beste ekitaldi batzuei ere eman die leku Kef hiri tuneztarraren Arte eta Antzerki Zentroaren eta 24 Hours Non Stop nazioarteko jaialdiaren zuzendaria den Imed Mediouni eta hiri berdineko Musika eta Antzerki Institutu Nagusiaren zuzendaria den Anis Hamdi-ren parte hartzeekin. Biek izan dituzte topaketak jaialdiko Arte Dramatikoko eskola parte-hartzaileekin, baita ere sektore nafarreko profesionalekin.\nJaialdiaren amaiera Carlos III plazan burutu zen Dantza-ren “Gelajauziak” antzezlanarekin. Izan ere, konpainia honen buru den Jon Mayak burutu ditu zuzendari gonbidatuaren lanak.\nJendearen artean izan duen harrera onaz gain, Kultura Zuzendaritza Orokorrak jaialdiak edizio honetan hedabideetan izan duen oihartzuna eta programatutako ikuskizunek espezializatutako prentsa eta kritikaren aldetik izan duten harrera goraipatu du. Horrela adierazi dute El País, El Mundo, RNE, TVE edota La Razón bezalako komunikabideek.\nBeste alde batetik, de David Rodríguez Solás, Massachusetts Amherst (EE UU) Unibertsitateko irakasleak zuzendutako “La tradición del Teatro itinerante en las dos orillas: del Siglo de Oro a Lorca y Vasconcelos” hitzaldiarekin jaialdiaren izaera dibulgatzailea sendotu da.


Zer da OnlineFuckGames?\nOnlineFuckGames handienetako bat da, play free porn jokoak inguruan onenetako bat, jolas-komunitate abiarazi! Egunero, milaka pertsona etorri OnlineFuckGames arakatzeko, gure hainbat agertoki, pertsonalizatu beren sexu pertsonaia eta saiatu guztiak bete gure free sexy bilaketak.\nEz dut ordaindu play OnlineFuckGames?\nOnlineFuckGames free to play da, eta beti izango da. Gure taldeak konpromisoa hartu du bermatuz gure izenburua da erabat gaiaren inguruan freemium eredua, baina erosketa guztiak izatea erabat aukerakoa. Beraz, laburbilduz, ez duzu behar ezer erosi, baina ezin duzu laguntza gurekin nahi baduzu.\nGaude behartuta hainbat joko lizentzien gorputzak mundu osoko bakarrik ematen gure joko duten pertsonak dira, 18 urtetik gorako. Aurre egiteko adingabe gizabanako sartzeko saiatzen OnlineFuckGames, dugu erabilera berezia kreditu-txartela autentifikazio-sistema egiaztatzeko adina jokalari guztiak.\nBa al dago benetako jokalari barruan OnlineFuckGames?\nJolastu ahal izango duzu OnlineFuckGames bai askorentzako eta jokalari bakarreko formatua! Gehienak gure arreta ordaindu behar da, jokalari bakarreko esperientzia, baina ari gara plangintza oharra mordo bat ezaugarri berriak eta tresnak hobetzeko askorentzako jokatzeko ez oso etorkizun hurbilean, – stay sintonizatuta!\nBai. Baita laguntza iOS eta Mac, OnlineFuckGames ere gaitasuna du pertsona Android gailuetan erreproduzitzeko. Beraz, betiere sarbidea izango duzu Chrome, Safari, Firefox edo, izango duzu ez gai gora kargatzen OnlineFuckGames erabiliz edozein gailu, beraz, nahi duzun. Fantasiazko da gauza – benetan!\nGoian aipatu bezala, OnlineFuckGames gaur egun edonork aukera ematen konektatzeko jokoa bada izan dute, Firefox, Safari eta Chrome edo edozein gailu.\nBai. Konexio OnlineFuckGames eskaintzen da, HTTPS bidez. Dugu, halaber, bakarrik mantendu zure e-posta helbidea, erabiltzaile-izena eta pasahitza hash erregistro – hori da.\nEz dut ezer instalatu behar play OnlineFuckGames?\nEz. Betiere, izan duzun bezala, Firefox, Safari edo Chrome nabigatzailea, ahal izango duzu play OnlineFuckGames deskargatu gabe ezer zure gailua.


Etorkizunez betetako arma | Gizartea | Berria\nEspainiako Kontu Auzitegiak arrazoia eman die Iñaki Errazkin eta Ainhoa Intxaurrandietari, GHK-k eta Gipuzkoako diputazioak euren aurka zabaldutako auzian. Erraustegia geratzeak sortutako 46 milioi euroko galera euren gain hartzea nahi zuten diputazioko oraingo agintariek, horrek Intxaurrandietari eta Errazkini egingo zien kalte pertsonal handiari muzin eginda. Auzira jo zutenek ziotenez, norbaitek hartu behar zuen gipuzkoarrei egindako kalte ekonomikoa. Baina bumeran efektua hartu du auziak eurentzat.\nErraustegia finantzatzeko bi bankurekin sinatu zituzten swap finantza produktu espekulatiboek eragin zuten, batez ere, 46 milioi euroko zor hori. Izan ere, swapek behartzen zituzten Gipuzkoako erakundeak, erraustegiaren proiektuarekin aurrera egin edo ez, bankuekin sinatutako maileguaren interesak ordaintzen jarraitzera. Diputazioko eta GHK-ko orduko agintariek (EAJ eta PSE-EEkoek) bazekiten Bildu diputaziora iritsiz gero, erraustegiak bide motza eduki zezakeela, eta, hala ere, swapen arriskua hartzea erabaki zuten.\nKontu Auzitegiak aitortu du Intxaurrandietak eta Errazkinek programan agindutakoa bete egin zutela, eta, beraz, ez dutela zertan euren gain hartu 46 milioi euroko zor hori. Eta, hori hala izanik, galdera berez dator: Intxaurrandieta eta Errazkin ez baziren arduradunak, nortzuek dute ardura gipuzkoarrei eragindako milioi askotako kalte ekonomiko horretan? Agian kontratuaren azken tramiteak korrika eta presaka egin zituzten agintariek zerbait esan beharko lukete horri buruz, jakin baitzekiten diputaziora iristera zihoazen politikari berriak ez zeudela ados haiek martxan jarritako proiektuarekin, eta kalte batzuk, behintzat, saihets zitzaketela.\nBigarren mailako kontua izan daiteke hori, baina. Zeren eta kontu auzitegiak emandako epaia garrantzitsua da, batez ere, beste ikuspegi batengatik: Legitimitatea ematen diolako proiektu politiko ezberdinak martxan jartzeko aukerari, baita erraustegia bezalako makro-proiektu handietan ere. Alde horretatik, etorkizunez betetako arma bat da epaia.


EKBren adierazpena Langile Klasearen egunean – Euskal Komunisten Batasuna\nEuskal Komunisten Batasunaren adierazpena Langile Klasearen Nazioarteko Eguna dela eta irakur dezakezu hemen. Irakurketa erosoagoa egitearren, testua pdf formatuan deskargatzeko aukera eskaintzen dizugu EKB 1M-2020 eusk\nLehenbizi langile klasea\nEskubideak defendatzea. Borrokatu irabazi arte. Kapitala garaitzea\nKoronabirusak eragindako krisia dela eta, kapitalisten interesak administratzeko kontseilua den aldetik, Estatua gauzatzen ari da. CEOE-CONFEBASK patronalak bere baliabide guztiekin presioa egin du funtsezkoak ez diren sektoreek beren jarduerarekin jarrai dezaten. Hasiera-hasieratik, langileek beraiek gelditu behar izan zuten, Mercedesek Gasteizen duen plantan bezala. Zuzendaritzen jarrera oso antzekoa izan zen BSH-Esquirozko (Nafarroa) lantegian, non langileei enpresaren kontura oporrak hartu nahi izatea leporatzen baitzieten.\nEnpresaburuei eta haien ordezkari politikoei, azpimarragarria EAJren langile aurkako zeregina, berdin zaie bertako langileen eta gizarte osoaren osasuna. Bere irabazien diru zikinean bakarrik pentsatzen dute. Krisi honetan ez gaude denok ontzi berean eta horregatik Gobernu sozialdemokrata, bere hitz politak gorabehera eta Eusko Jaurlaritzaren eta Nafarroako Gobernuaren laguntzarekin, kapitalaren interesetara makurtu da, gehiengoa defendatu beharrean. Batzuk atzean geratuko dira.\nLau probintzietan 31 mila ERTE eta 211 mila langile baino gehiago izan dira kaltetuak, kaleratuak izan direnak edo kontratua berritu ez zaienak zenbatu gabe. Berriro sozializatu dira galerak, eta langile klasea da pandemiaren ondorio sanitario eta ekonomikoen pisu handienarekin zamatzen duena. Langileak gara lanean azaltzen garenak eta gu gara gure soldata galtzen dugunak. Gainera, enpresei ematen dizkiegun laguntzak gure zergekin betetzen ditugun kutxa publikoetatik ateratzen dira. Noiz sozializatu dituzte haiek enpresa irabaziak? Inoiz ez!\nOsasun krisiak agerian utzi du kapitalismoak hura trabatzeko eta herri osoaren osasuna ziurtatzeko duen ezintasuna. Hain zuzen ere, langile klaseak eta gainerako herri geruzek oraindik pairatzen dituzte 2008ko krisiaren eta oligarkek gehiengoari inposatu zioten austerizidioaren ondorioak, soldatak eta Estatuak zerbitzu publikoetan egindako inbertzioak murriztuz eta eskulanaren ustiapena handituz.\nLangile klaseak ez du krisia ordainduko\nKlase borroka ez dago konfinatuta. Alderantziz, bizi dugun krisi garaian areagotu egiten da. Koalizio sozialdemokratako gobernuak badaki hori, eta horregatik saiatu da hura arintzera bideratutako apurrak banatzen; bere helburu nagusia, berriz, ustiapen kapitalistaren sistema finkatzea da, gutxiengo batek gizartea bere osotasunean parasitatzen baitu.\nIldo horretan, Unidos Podemoseko erreformistek a bonbo eta platillo iragartzen duten Bizi Gutxieneko Diru-sarrera kontzeptu neoliberal bat praktikan jartzea besterik ez da, zeinekin aberastasun handiak ere konprometitu ahal dira, ez baitu zalantzan jartzen harien estatusa. Lanaren ordez, karitatezko errenta bat eskaintzen digute, lorpen sozialak desagertzeko alternatiba gisa. Nahiago dute Oinarrizko Errenta indibidualizatua, merkatu librean eragin dezaketen eskubide ekonomiko eta sozial kolektiboak baino.\nSozialdemokraten eta erreformisten koalizioa alde batera uzten ari da langileek lan egin nahi dutela, ez limosnak. Ahaztu egiten zaie behartsuenak esku gutxi batzuetan aberastasun pilaketaren ondorioz direla.\nBenetan beren herria defendatu nahi balute, aldi baterako laneko enpresak legez kanpo uzten hasi beharko lukete, enplegu-zerbitzu publikoak indartuz, oinarrizko produktuen prezioak kontrolatuz, soldatak horiekin bat etorriz, edo legez lanordu gutxiago ezarriz soldata\nberdinagatik, guztiek lan egiteko, adibidez. Baina, horren ordez, Estatuaren baliabideak erabiliko dituzte kapitalismoaren beraren ondorioak arintzeko, enpresariei beren soldata-kostuen zati bat kentzean mesede eginez eta lunpen ohiko gehiegikeria, trikimailu eta arribismorako debekualdia irekiz.\nKapitalismoak pobrezia sortzen du. Sistema antisozial eta parasito bat da, non espekulatzaileak eta errentadunak nahi bezala ibiltzen diren, aberastasun kolektiboari ezer ematen ez diotenak. Alderdi parlamentarioek, burgesiako estamentu ezberdinak ordezkatzen dituztenek, gobernuan edo oposizioan, ez dute inoiz hori ordeztuko. Kontua ez da zein den kudeatzeko modurik onena, sortzen dituen desberdintasunak gutxitzea edo gehienentzat bizimodu duina eragozten duten barne-kontraesanetatik salbatzea. Hura suntsitu eta haren alternatiba eraiki nahi da iraultza sozialistaren bidez: komunismoa.\nOsasun krisiaren aurretik, enpresariek bazekiten krisi ekonomiko berri bat etorriko zela, 2008koaren ondorio eta jarraipen gisa. Koronavirusak bere leherketa azkartu besterik ez du egin. Hilabete hauetako koiunturalaren inguruko edozein aitzakiak ez du besterik bilatzen, kapitalismoaren krisi estrukturalen zikloak ezkutatu eta klase borroka ukatzea baizik.\nAlarma egoera amaitzen denean kaleratzeak handituko dira, soldatak jaitsiko dira, enplegu prekarioa are gehiago izango da eta enpresaburuek PSOE-UP koalizioak euren eskuetan jarri dituen tresna batzuk erabili nahiko dituzte: EREs eta ERTES Expres, lan harremanak indibidualizatzea eta langileen ordezkarien papera minimizatzea. Telelana etengabe sustatzeak langileak gainerako lankideengandik isolatzea bilatzen du, patroiari kontrol handiagoa ematea eta lan-baldintzak okertzea oro har, eta enpresak ordutegia ez betetzea legeztatzea. Badira martxoaren lehen hamabost egunetan beren enpresatik kobratu ez duten langileak, eta apirila inolako diru-sarrerarik gabe igaro dute, beren langabezia-prestazioa kobratzeko maiatzera arte zain, kasu ugari ostalaritzan edo, zehazki, Amurrioko Construcciones Menoyo Gochi enpresan.\nIldo horretan, sindikatuek alde batera utzi behar dute elkarrizketari eta itun sozialari buruzko edozein ilusio; izan ere, horren bidez, burgesiak amore ematen du pixka bat, gero langile klasearen aurka askoz gehiago aurrera egiteko. Beharrezkotzat jotzen dugu batzordeak eta haien lan bateratua biziberritzea, baita batzarrak eta langileen mobilizazio iraunkorra ere. Beharrezkoa da bloke sindikalen eraketa haustea, langileen batasuna bereizketarik gabe sortzeari lehentasuna emanez, langileei ausardiaz erakutsiz sindikatuak borrokarako tresna direla, hain zuzen ere, ekoizpenaren, banaketaren eta kontsumoaren funtsezko lekuan, eta ez politika partikularren organoetan. Greba orokorra borrokarako eta klase kontzientzia goratzeko tresna gisa berreskuratu behar dugu. Adibide ona dira metaleko grebak, Bizkaian, edo Huertas de Peraltakoak, Nafarroan, 2019an.\nEBtik irtetea. Langileen eta herriaren subiranotasunaren alde\nAgerian geratu da Europar Batasunak ez duela balio biztanle-masa handiei Covid-19ko osasun-krisiari aurre egiten laguntzeko. Ez dugu inolako erreakzio edo erantzunik espero behar, ez baitago horretarako diseinatuta. EB estatu kide bakoitzeko inperialisten batasuna da, langile klasearen eta herrien aurkako bere gerran. Klase enpresarialaren interesei bakarrik balio die.\nInperialisten batasun horretan, halaber, kideen arteko lehiak agertzen dira. Estatuek monopolioen oinarria izaten jarraitzen dute eta horregatik Batasunaren beraren barruan euren arteko lehia agertzen da, 2008ko krisian jada gertatu zen bezala. Espainia-Frantzia-Italia eta Alemania-Herbehereen inguruan eratutako blokeen arteko negoziazio eta borroka ikuskizunak, esaten dugun horren berri ematen du. Estatu bakoitzeko burgesien arteko negoziazioa eta\nborroka da hau, beren herrialdeko herri-masen eta EBko gainerako herrialdeetako herri-masen aurka. Inola ere ez dute interes orokorra defendatzen.\nAgertokirik onenean, EBk zorpetze berriak baino ez dizkio eskaintzen Espainiari, eta maileguen ordainketa herriaren sorbalden gainean jartzea beste behin ere. 2008-2012 aldian bezala, doikuntza eta murrizketa gehiago eskatuko dituzte. Espainiaren zorrak BPGaren %100 gainditzen du gaur egun. Hartzekodunek kobratzen jarraitu nahiko dute, eta berriro esango digute zertan gastatu behar dugun gure dirua.\nIzan ere. Espainia bigarren mailako potentzia inperialista da, eta herrialde nagusien gailurrean daudenen mende dago. EBren politikak herrialdearen industria desegitera bideratuta joan dira, eta bertako kapitalistek munduko beste leku batzuetara eraman dute ekoizpena, kostuak merkatze aldera. Euskal Herriko desindustrializazio prozesuak, Sestaoko La Naval dela azken erakuslea, horren berri ematen du.\nEuskadin eta Nafarroan tokiko burgesiak, PNV-UPN-PSOEren babes politikoarekin, mesede egin dio prozesu horri, eta Espainiako monopolioaren lehen lerroan parte hartu du nazioarteko merkatuen arpilaketan. Bitartean, herrialdea arrisku kapitaleko funtsen harraparitasunaren menpe dago, eta geratzen diren enpresak atzerritarren esku daude; Gamesak, esaterako, Siemenseko alemaniarrek erosi ondoren, berehala iragarri ditu kaleratzeak.\nEspainiak ez du premiak betetzeko beharrezkoa den ekoizpen-muskulurik. Guztia hirugarren mailako ekonomia hipertrofiatu baten inguruan zentratuta dago, non zerbitzuen sektorea langileek pairatzen dituzten miseria baldintzen erakusle da. Gauza bera esan liteke Euskadiko eta Nafarroako autonomia-erkidegoei buruz. Kontingentzia plan industrialik ez egoteak, ezta inolako plangintzarik ere, kanpoko mende egotea eta pandemiari aurre egiteko behar den material sanitarioa hasieratik ekoiztea eragin du.\nArgi geratu da herriarentzat beharrezkoa dela bertoko kapitalistek EBri laga dioten subiranotasuna berreskuratzea. Gure herrialdea inperialisten batasun horretatik aterata bakarrik ekin ahal izango diogu berrindustrializaziorako eta nekazaritzaren berreskurapenerako politikari, behar publikoetan zentratuta. Euroa moneta gisa ezabatzeak gure politika ekonomikoa gauzatzea ahalbidetuko digu, herritar guztiei mesede egiteko. Aliantza inperialistetan parte hartzeak, NATOn esaterako, enpresa-nagusitasuna indartzen du langile-masen gainean.\nHerriaren arazoei aurre egiteko ezintasun inperialistaren aurrean Txina eta Kuba agertu dira Europako kontinenteko kapitalistei internazionalismo lezioa ematera. Gaur egun, Europako herriak bi herrialde horietara begira daude. Herrialde horiek eskuzabal bidali dituzte medikuak, teknikariak eta baliabideak koronavirusaren aurka borrokatzeko eta pandemiaren hondamendiak arintzeko. Nabarmendu behar da herrialde horiek ekonomia zentralizatuak eta planifikatuak dituztela, ondasun kolektibora bideratuak. Horrez gain, alderdi komunista indartsuak dituzte, beren herriarekin bat eginda eta hark babestuta.\nKubako kasua paradigmatikoa da. Hainbat hamarkadatako blokeo ekonomikoarekin, bere baliabide guztiak mobilizatzeko gai izan da Covid-19ri bere aberrian aurre egiteko, eta, aldi berean, osasun-misioak bidaltzeko, bere internazionalismo proletarioak mugitzen duena beste asmorik gabe. Kubako Errepublikak medikuak agintzen ditu, ez duzu beste herrietara bonbarik egiten.\nEz inperialismoari. Erreakzioa geldituko dugu\nKrisi ekonomiko honetan, kapitala kontzentratzeko prozesua bizkortu egingo da. Tokiko merkataritza, enpresa txikiak eta ertain asko hil egingo dira handiek bizirik iraun dezaten. Zifrek egoera hobeto ulertzen lagun diezagukete. Ibex 35 osatzen duten 35 enpresen negozio-bolumena herrialdeko BPGaren heren bat baino handiagoa da, eta Espainian jarduera garatzen duten atzerriko 13.000 enpresen artean, laugarren bat azaltzen da. Azken 12 urteetan, Espainiako Estatuan atzerriko enpresen kopurua bi aldiz biderkatu da.\nKontzentraziorako joera antzekoa da jardueraren sektore guztietan, eta, ondorioz, gero eta monopolio-kopuru txikiagoa da, eta era berean, finantza-sektoreak kontrolpean daude. Enpresa horiek sortzen dituzten etekinak ez dira norberaren jarduerara itzultzen, eta ez dute eraginik herrialdean. Alderantziz, kapitalisten banku kontuak loditu ditu, aholkularitza eman ondoren herrialdetik ateratzen duten banku handiei esker, egoitza soziala paradisu fiskaletan duten inbertsio funtsetan inbertitzeko.\nTokiko produktibitatea handitzeko balio dezakeen kapital bat, enpresa lehiakorragoak sortuz, etekin gehiago sortzeko eta soldata handiagoei eusteko gai direnak, desagertu egiten da herrialdetik, eta saldo-prezioan aktiboak erosten dituen putre-funts gisa itzultzen da. Kapital horrek atzerriko erakundeen eskura jartzen ditu, eta errentagarritasun handiagoa eskatzen dute, eta hori ez da nahitaez inbertsioei esker izaten, baizik eta gastuei eusteari esker, besteak beste, soldatak, langabezia eta testuinguru horretan, garrantzitsua izango da burgesiaren geruza pobretu eta proletarizatuek jokatzea erabakitzen duten papera. Nazionalismo populistak eta faxismoak beti erabili izan dituzte burgesia txiki eta ertainaren arazoak langile klasearen eta herri masen aurka terrorismoa mailaz igo eta abiatzeko. Auzoko dendariaren eta familia-enpresen defentsa ustiatzen dute, eta haiek desagertzea saihesteko ‘guztiok’ -batez ere langileek- egin behar ditugun sakrifizioak azpimarratzen dituzte.\nGure gainera etortzen zaizkigun erreakzioak eta faxismoak burgesiaren boterea sendotzea bilatzen dute, langile klasearen nazioarteko haustura bilatuz, diskurtso nazionalista goratuz, modu horretan langileen benetako batasuna eragotziz herrialde bakoitzaren barruan eta kanpoan.\nAuzi nazionala zuzenean lotuta dago gai sozialarekin, abertzaletasunak bandera astintzeko agertu behar du gure ekonomia postorerik onenari saltzen dioten traidoreen aurka, ezinezkoa delako herrialde independente bat izatea ekonomia nazional bat gabe, eta ezinezkoa delako ekonomia nazional bat izatea lan egiten duten pertsona guztien kontrolpean eta haien zerbitzura egon gabe.\nHemen ez dago epaiketarik egiteko. Kapitalismoa epaitu dute dagoeneko, eta erruduna da. Ez da gai ez arautzeko, ez baliabideen gutxieneko esleipen eraginkorra sortzeko, ez ikuspegi ekonomikotik, ez sozialetik.\nEuskal Komunisten Batasunetik proposatzen dugun bide iraultzaileak langile klasea buruzagi klasera igotzea, herri boterearen sorrera eta sozialismoaren eraikuntza ekarriko ditu, non produkzio bitartekoen jabetza kolektiboa izango den eta oinarrizko produktuen banaketa bakoitzaren lanaren proportzioan egingo den, komunismoaren aurreko eta berezko urrats gisa.\nBaina kapitalismoa ez da berez eroriko. Langile klaseak alderdi iraultzaile bat behar du, borroka bideratuko duena eta burgesiak klase sozial gisa dituen interes ezberdinak ordezkatzen dituzten gainerako alderdien independentzia politiko, antolatzaile eta ideologikoa bermatuko duena.\nHondakinetan dagoen Alderdi Komunista berreraiki behar da. Nekez gaude hor nonbait txikiak diren destakamenduetan antolatuta, haien antolaketagatik eta masen artean duten benetako eraginagatik. Masek joera handiagoa dute gaur egun diskurtso sozialdemokrata edo erreakzionarioarekiko. Horren arrazoia da, neurri batean, kapital handiak bi fakzio horiek eskoratzea, beren sistema bere horretan mantentzeko. EKBko komunistok, beste alderdi eta talde batzuetakoek bezala, gure klasearentzat ezinbestekoa den erreminta hau berreskuratzekotan gaude.\nGehiengo langileria borrokarako prestatu behar da. Mobilizazio bateratu eta iraunkorrak bakarrik aurre egin diezaieke kapitalaren erasoei langile-klasearen eta gainerako herri-geruzen aurka. Ildo horretan, ezinbestekoa da langile-klasearen ekintza-batasuna gainerako langile-geruzekin, langile autonomoekin eta beste ekoizle txiki batzuekin, klase-borrokarako orientazioa izanik etsai nagusiaren aurka, tokiko eta kanpoko kapital monopolista handiaren aurka, ustiapen-erregimen kapitalista eraisteko.\nKapitalismoari aurre egiteko edozein ekimen hasi beharko litzateke:\nFuntsezko industriak nazionalizatzea, energia- eta elikadura-industriak barne.\nNekazaritza eta abeltzaintza sektorea berrindustrializatzeko eta berraktibatzeko politika publiko era herrikoia. Ekoizpena atzerrian mantentzen duten enpresak konfiskatzea.\nSoldatak handitzea eta prezioak kontrolatzea, langileen soldataz kapitalistek jabetzen diren zatia gabetuz.\nProdukzioaren eta lan-harremanen langileen kontrola.\nOsasun publikoa indartzea eta pribatua eta itundua ezabatzea.\n78ko erregimena eta haren estatu autonomiko eskasa desegitea, horren ordez Herri Errepublika bat jarriz, Estatuko herrien batasun asketik eraikia autodeterminazio-eskubidearen bidez.\nEBtik, eurogunetik, NATOtik eta edozein aliantza inperialistatik kanpo. Ez bakerik klaseen artean, ez gerrarik herrien artean.\nSozialismoaren eta Komunismoaren alde!\nHerri guztietako proletarioak, alkar zaitezte!\nEtiquetas:clase obreracomunismoekbeuskal komunisten batasunakomunismoalangile klaseamaiatzak 1primero de mayoSocialismosozialismoa


Kaniketan jolastuko gara? - Oñati - Goiena.eus\nKaniketan jolastuko gara?\nAne Miren Etxeberria 2013-11-16 01:00\nDiotenez, iraganean modan zeuden kontuak berriz ere bueltan etorri eta oso arrakastatsu bilakatzen dira; egia ote? Jolasei dagokienez, badirudi baietz; izan ere, aurten ere kanika edo puxtarri txapelketa jokatuko dute Oñatiko Gaztelekuan.\n8 eta 12 urte bitarteko neska-mutilei zuzendutako txapelketa da, eta nahiko arrakastatsua, gainera. Ez da jolas tipikoa, eskolako atseden uneetan edota arratsaldeetan normalean jolasten den horietakoa, halakoetan futbola eta beste kirol batzuk izaten dira-eta protagonistak. Baina, oraindik ere, trebetasuna lantzen duen jolas horrek baditu jarraitzaileak; asko, gainera.\nBadakigu kaniketan jolasten?\nZer behar ditugu, kanika onak ala hatz trebeak? Kanika jokoa mundu osoan eta garai guztietan joko zabalduenetako bat izan da. Gaur egungo beirazko kanikak sortu aurretik, beste gauza batzuekin jolasten ziren neska-mutilak: fruta-hezurrekin, intxaurrekin, ezkurrekin, harrizko kanikekin, eta abarrekin. Jolasteko moduei dagokienez ere, ehunka modu daude, eta, bakoitzak arau eta helburu desberdinekin, baina, hori bai, kanika zuloan sartzea da helburua.\nOñatiko kanika txapelketa bihar arratsaldean jokatuko dute. 17:00etatik 18:30era, neska-mutilek txapelketan parte hartzeko aukera izango dute. Eta izena eman behar da horretarako, baina, edozelan ere, jolasten hasi aurretik ere egongo da aukera apuntatzeko. Gainera, nola jolastu eta arauak zeintzuk izango diren Gaztelekuko kide guztien artean adostuko dituztela esan dute bertako hezitzaileek: "Beti egiten dugu horrela".\nJoan den hilean txapak izan ziren nagusi eta neska-mutil askok parte hartu zuen. Primeran ibili ziren. Lehengo jolasak, beraz, bueltan datoz; zertan jolastuko gara hurrengoan?


Berroeta-Saioa | Euskal-Herria.Org\nXabiaram-k sortua, 2019, apirila 27 - 11:54\nItzulerako bidezidorra basoan\nEgun osoko mendi ibilaldia Euskal Pirineotako mendi handi batean, Saioa (1418)\nIbilbidea Berroeta herrian abiatzean da eta hasieran Elorregi (1045m) mendirako bidea hartuko dugu, seinalatua dago, igoera polita da Larraburu aldetik Altzuetako lepora artean, 700 bat metroko desnibela gaindituz tontorrera iritsi arte. Ondoren Saioa aldera doan mendizerra luze samarra jarraituko dugu gora-behera handirik gabe, aukeran, Olariagoa eta Katilliko Kaskoa igo daitezke, desnibel handirik gabe. Hona arteko bidea ordu pare batean egiten da.\nJarraian Zokoa (1181m) igoko dugu, bere oinean harrespila eder pare bat ere ikusi daitezke, hau gaindituta Saioarako igoeran sartuko gara, 300 bat metroko desnibela, malda dago baina astiro hartuz ez du aparteko zailtasunik, belardian gora egiten da bide guztia tontorrera iritsi arte. Hona arteko denbora 3.5 ordu. Okolin (1355m) mendia ere ondo-ondoan dago eta ordu erdi batean igo gaitezke bertara.\nEguerdia da eta atsedena hartu eta zerbait bazkaltzeko aukera paregabea.\nNik Okolin gainean egin nuen 1.5 ordu.\nArratsaldean itzulera egin beharra dago, 2.5 ordu Berroeta herrira iristeko.\nLeheneik Gartzagako Lepora jeitsiko gara, hemen ere harrespila eder bat ikusi daiteke, Belate-Berroeta bidegurutzean bertan eta zelaian behera jarraituko dugu 1 km inguru eta pagadian sartuko gara, hemen beherantz jarraitu behar da errekara iritsi arte, 300 bat metroko malda piku samarra dago baina bidezidorra oso ondo nabaritzen da basoko tartean. Errekara iritsita beste aldera pasa behar da ur-hesia dagon erpinera joanda. Hona arte 1 orduko jeitsiera.\nOrain errekaren ekialdetik jarraituko dugu bidezidorra basoan barrena, ez du inolako zailtasunik, ondo bereizten da bideska eta paraje politaz goza daiteke ordubeteko bidean Berroeta herriko etxaldetara iritsi arte.


Borrokak | Iritzia | Berria\nEgunean etapa bat, hogei bat kilometrokoa. Martxaren erdian dira pentsiodunak, Burgosen, Bilbotik Madrilera bidean. Ezintasunik ez, Espainiako hiriburura iristeko erregaia baitute: egunero jasotzen dituzten elkartasun keinuak. Eta irabaziko dutelako ziurtasuna, borroka martxa baino luzeagoa izango dela jakinda ere.\nBidaideen artean baitira 1992an Burdinaren Martxa egin zuten langile ohiak ere. Borroka hura eta haren balioa bere eginez atera dira Bilbotik. Duela 27 urte, bostehun kilometroko ibilaldiaren ondoren, Bizkaiko Labe Garaietako eta Asturiasko Ensidesako langileek ez zuten euren helburua bete, baina presio izugarria egin zuten, eta irakasgai asko eman zituzten: borrokak duintasuna dakarrela, borrokak memoria duela, eta elkartasun ariketa izugarria dela.\nBurdinaren Martxa Madrilera heldu zen egun berean egokitu zen PSOEren mitin bat. Felipe Gonzalezek hamar urte zeramatzan gobernuan. Presidenteari gogorarazi zioten langile haietako askori esker zegoela gobernuan.\nOrduan milaka lanpostu suntsitzea eragotzi nahi zuten, eta ez zuten lortu; orain pentsio duinak bermatu nahi dituzte, eta lortuko dituztela diote. Kanpainan direnekin egingo dute topo oraingoan ere, baita pentsiodunen mezuak bere egingo dituzten presidentegaiekin ere, baina borroka politikarien bidea baino luzeagoa dela gogoraraziko diete. Burdinaren borroka gogoan.


Alzheimerraren eragina bikoiztu egingo da 2020an | Consumer\nAlzheimerraren eragina bikoiztu egingo da 2020an\nGaitz horrek zuzenean edo zeharka eragiten dituenak hiru milioi baino gehiago dira gaur egun.\nDuela 100 urte hasi zen Alois Alzheimer gaitza ezagutzen. 65 urtetik gorako biztanleen %5 eta %7 artean (650.000 pertsona inguru Espainian) eta 85 urtetik gorako hamar adineko pertsonatik lau.\nBatzuetan zahartzaroko dementziarekin nahastuta, zenbait ikerketak adierazten dute gaixotasun hori areagotzen jarraituko duela Espainian, 2020an bikoiztu arte. Gaur egun, zuzenean edo zeharka hiru milioi baino gehiago daude kaltetuta.\nJacques Selmések, Alzheimer España Fundazioko idazkariak, onartu du herritar gehienek duten gaitzaren irudia oso txarra dela. “Oroimena galtzea eta maite dituzten pertsonen nortasuna aldatzea dakarren gaixotasun saihestezina ikusten dute”, adierazi du.\nAlzheimerrak jotako pertsonen %85 eta %90 bitartean maite dituztenekin bizi dira, eta horiek zaintzeak pisu fisiko, psikologiko eta ekonomikoa du. Familiei laguntzeko, laguntza-taldeak dira aukerarik onena.\nKontzientziazioa da kaltetuen senideen euskarri nagusia. Selme-ek azpimarratzen du garrantzitsua dela medikuak egia esatea gaixoari eta haren inguruari. “Garunaren gaixotasuna da, tratamenduak ez du sendatzen, baina atsedena ematen du. Senideak pertsona bera izaten jarraitzen du, baina pixkanaka bere nortasuna aldatu egingo da”.\nAdituen kalkuluen arabera, hamar hilabete inguru igarotzen dira lehen sintomen eta medikuarengana egindako bisitaren artean, eta beste hamar bat kontsulta horren eta diagnostikoaren komunikazioaren artean. Gaixotasuna maila garatu batean agertzen denean, gaixoak axolagabekeriaz hartzen du. Gaixotasun hori lehen sintomen ondoren diagnostikatzen bada, “erantzun nagusia etorkizunarekiko ukazioa eta larritasuna da”.\nSenideen artean, sentimendurik ohikoenak haserrea, tristura eta erruduntasuna dira, eta horrek depresioa eragiten die batzuetan. Estres-gainkarga hori murrizteko, Alzheimer Fundazioaren laguntza-taldeek erlaxatzen laguntzen diete zaintzaileei, gaixoen bizi-kalitatea hobetzeko teknikak irakasten dizkiete eta egoera berean dauden pertsonekin esperientzia partekatzera animatzen dituzte.\nALZHEIMER espainiarrak incidencia-eu


2021 abe. 09\nEuskaraldia.- Foru arau proiektua, Euskal Autonomia Erkidegoko Administrazio Orokorraren eta Araba, Bizkaia eta Gipuzkoako foru aldundien arteko lankidetza hitzarmena berresteko, Euskaraldia ekimena gauzatzeko 2021-2024 aldirako.\nNegu bidegarritasuna.- Arabako Popularrak Batzarkide Taldea osoko bilkuran eztabaidatzeko mozioa aurkeztu du, negu-bidegarritasunerako hobekuntzak ezartze aldera.\nIPGP.- Elkarrekin Araba (Podemos-Ezker Anitza-Equo) Batzarkide Taldeak interpelazioaren ondoriozko mozioa aurkeztu du, Arabako Foru Aldundiak Arabako udalerrien autonomia defenda dezan Interes Publiko Goreneko proiektuen figura ezartzearen harira.\nEskola kiroleko ikuskaritza.- Kultura eta Kirol Saileko foru diputatuak agerraldia egiteko eskatu du, informazio-bileran, Arabako Lurralde Historikoko eskola kiroleko ikuskaritzaren araudiari buruzko informazioa emateko.\nGizarte-zerbitzuen mapa.- EH Bildu Batzarkide Taldeak idatziz erantzuteko galdera bat aurkeztu du, Gizarte Politiken foru diputatuari zuzendua, Arabako Lurralde Historikoko Gizarte Zerbitzuen Mapa berria onesteko aurreikuspenari buruz.\nUtzarazpena Arriagan.- EH Bildu Batzarkide Taldeak idatziz erantzuteko galdera bat aurkeztu du, diputatu nagusiari zuzendua, Arriaga San Juan ermitan azaroaren 10ean gertatutako utzarazpenari buruz.\nKalteak Labrazako harresian.- EH Bildu Batzarkide Taldeak idatziz erantzuteko galdera bat aurkeztu du, Kultura eta Kirol Saileko foru diputatuari zuzendua, ekaitzak Labrazako harresian egindako kalteei buruz.\nAurreikusitako balorizazio-instalazioak.- EH Bildu Batzarkide Taldeak idatziz erantzuteko galdera bat aurkeztu du, Ingurumen eta Hirigintza Sailari zuzendua, aurreikusita dagoen edo dauden balorizazio-instalazioei buruz.\nOISSen bilerak.- EH Bildu Batzarkide Taldeak informazio-eskaera bat aurkeztu du, Gizarte Politiken Saileko foru diputatuari zuzendua, eskatzeko OISSek 2018tik gaurdaino egindako bileren kopia.\nHondakinen Behatokia.- EH Bildu Batzarkide Taldeak informazio-eskaera bat aurkeztu du, Ingurumen eta Hirigintza Saileko foru diputatuari zuzendua, pasa den azaroaren 26an izandako Ingurumen eta Hirigintza Batzordean, Hondakinen Behatokiko ordezkarien agerraldian erabilitako proiekzioaren kopia eskatzeko.\nSamaniego egoitzako langileak.- Idazkia aurkezten dute, ezagutzera emateko Samaniego egoitzak egun bizi duen egoera, hartara, egoera horrek ELOTen eguneroko lanari eta, ondorioz, erabiltzaileen ongizateari nola eragiten dion ulertu ahal izateko.


2019ko uztailaren 23a, asteartea | Ordua Euskal Herrian 03:00:41\nThe Ribbons taldea Gorlizeko Xurrut tabernan\nErregelamenduak EAEko udalerri guztietako lokal eta tabernei eragiten die, eskaintza kulturalari dagokionez mugak ezarriz: aurrerantzean hilabetean ikuskizun bat antolatu ahal izango dute, urtean hamabi gehienez. Erregelamenduak ez du salbuespenik onartzen, eta adibidez, herriko jaietan ere muga berbera ezarriko da. Elizetako zuzenekoei ere eragiten die, abesbatzen emanaldiak ere mugatuz.\nErregelamenduaren izaera mugatzailea kulturaren eta komertzio txikien kontrako erasotzat jota, Arteak Ireki plataforma sortu dute EAE mailan. “Askotariko kolektiboek arrazoi guztiz musikarien prekarietatearekin amaitzea aldarrikatzen dute, eta era berean amaitu behar dugu areto, taberna eta aforo txikiko lokalek konpartitzen duten intseguritate juridiko eta prekarietatearekin, horiek baitira hari soziokulturalaren ezinbesteko birika”, irakur daiteke plataformak publiko egin duen idatzian.\nErregelamenduari kritika egiteaz gain, proposamenak ere luzatu ditu Arteak Ireki plataformak: “Kultura-espazioak izeneko kategoria berria sortzearen alde gaude. Hau funtsezko urratsa dela uste dugu aipatutako aforo txikiko eta izaera erabat kulturaleko espazio hauek babesteko, beti ere auzotarrekin elkarbizitza bermatuz. Formatu txikiko musikaren eta zuzeneko arteen aldeko marko normatibo berria behar dugu”.\nEusko Jaurlaritzak onartutako erregelamenduak udaletxeetako kultur arloko plan estrategikoekin talka egiten duela ulertuta, udaletako ordezkariak eta Kultura Sailburuak interpelatu dituzte. “Euskal Herriko Agintaritzaren Aldizkarian argitaratu zai gaude berau gainbegiratzeko, baina arduradunei dei egiten diegu gai honen inguruan gainontzeko talde politikoekin akordio bat lortu dezaten Legebiltzarrrean, eta ez dadin dekretua izan”, azaldu dute.\nPlataforma sortu berria ostegunen aurkeztuko dute Gasteizko Florida plazan, 11:00etan. Bertaratuko direnei musika instrumentuak eramateko gonbidapena luzatu diete, Sumision City Blues taldeak egin duen kantua jotzeko. Kantua hemen entzungai:\nPubliko egin duten manifestua irakurgai jarri dute, eta sinadura bilketari bide eman diote.\nKanal hauetan artxibatua: Kultura | EAE


Inauteriak tolosarron festa dira. Gure festa. Horrela ulertzen dugu geuk, eta horrela bizi dugu. Grin handiz, pozik eta parte-hartze izugarriz. Gurea eta beste guztiena. Horretarako geure TXARANGA paregabea daukagu. Fanfarre turutaz osatutako Konpartsa moduan hasi zen 78, 79 eta 80 urteetan. Denak pailazoz jantzita, aurpegiak margotuta (ERO) eta pajaritarekin (ETXE) eta kapela moduan purpurina koloreko inbutua zinta eta guzti. 1981 urtean, bazkide berrien sarrerarekin batera, benetako bi instrumentuz atera ginen: bonbardino bat eta saxo bat. 1982an, kontua serioa zen, eta sekula faltatu ez diren betiko turuta, bonbo, txapa eta kajez gain, bonbardino bat, bi tronpeta eta bi saxo zeuden. 1983an, Hernaniko “Kulixka” txarangaren base instrumentala gehitu genion geure txarangari.\nHurrengo urteetan, “Kulixka” eta “IPURTARGIAK” txarangetako kideei esker txaranga handi bat sortzea lortu genuen. Egun, hainbeste urte pasa ondoren, Kulixkako sortzaile beteranoak gure txarangan jotzen jarraitzen dute. Bi txaranga hauek izan dira ERO ETXEkoaren oinarria.\nHelikoia jotzen zuen Akizeko gozogile frantziar bat fitxatu genuen 1985 eta 1986 urteetan.\nBereziki aipatu nahi ditugu turutalari guztiak. Euren parte-hartzeak kolorea ematen dio txarangari honi. Piskanaka-piskanaka, erabiltzen ez ziren edo zaharrak ziren instrumentuak sartzen joan ginen turutei akoplatu asmoz. Modu honetan, egun, mundu guztiak “soinu” egiten duen instrumentu bat du.\nBestalde txaranga honen geroa ziurtatuta daukagu. Urtero-urtero, gero eta gehiago dira ikasten ari diren instrumentua joz, bonboa nahiz txapak joz, gure artean ditugun umeak. Hauek izango dira ERO ETXEko musikari berriak.\n1984. urteko Inauterietako astelehenean ekitaldi hunkigarri bati hasiera eman genion. Galtzaundiren derrigorrezko pieza jotzen genuen bitartean, Ramos Azkarateren bustoari zapi bat eta zapata parea jarri genizkion. 84ko urte horretan errekor bitxi bat lortu genuen: zapiak San Juan egunera arte jarraitu zuen ipinita bustoan.\nGure arropak betikoa izaten jarraitzen du, pajarita xelebrea eta aurpegia margotuta duten pailazoena.\nInauterietako astelehenean ateratzen gara kalegiren programa ofiziala jarraituz eta zezen plazan animatuz.\nEz zaigu bidezkoa iruditzen bi pertsonei maitasunezko eskertza berezi bat egin gabe amaitzea errepaso hau, batetik txarangaren hastapenetan hainbeste lagundu zigun Begoña Cortinas; eta bestetik, “Juanito”, txarangaren sukaldaria, astelehenean zehar galdutako indarrak errekuperatzeko beharrezkoak diren janariak puntu-puntuan izateaz arduratzen dena.\nIÑAUTERIETAKO ARGAZKIAK IKUSI GURE DISKAK


OLENTZERO PARK, Ikastolen eskutik | Aldizkaria\nIKASTOLA 211 > orientazioa > OLENTZERO PARK, Ikastolen eskutik\nBaionan, Abenduaren 22 eta 23an, Lauga kiroldegian\nOLENTZERO PARK, Ikastolen eskutik\nHaurrei gozamena euskaraz eskaintzea\nOlentzero Park Gabonetako Haurren parkea da.\nHaurrei gozamena euskaraz eskaintzea eta, bide batez, ikastolen balioak plazaratzea dute helburu Iparraldeko ikastolek, Seaskaren bidez, Baionan antolatuko duten Olentzero Park-ak. Edozeinentzat dago zabalik, eta sarrera doakoa da gurasoendako.\nOlentzero Park Gabonetako Haurren parkea da, umeek ongi pasatzeko pentsatua dagoena. Horretarako ohi duenez, tailerrak, puzgarriak, jokoak, ikuskizunak eta animazioak bilduko ditu aurtengoak ere.\nLaguntzaileen artean Aisiola Begirale Eskolako hezitzaileak izango dira aurten ere Hegoaldetik sostengua eskaintzera doazenak; parkearen heren bat euren esku gelditzen da, sormen lanetako tailerrak bideratzen dituzte, baita marrazketa saioak ere, edo musika, eta Parkearen arrakastan euren elkartasun hondartxoa oparitzen dute.\n“Gure hezitzaile taldeak Euskal Herriko aniztasuna ezagutzea garrantzitsua iruditzen zaigu. Iparraldeko errealitatea ezagutarazteko aukera ematen die parkeak, hango errealitatea anitza dela sentitzeko, ume guztietan ez dela berdin ematen euskararen ezagutza. Hegoaldean gaztelaniaren arazoa dugun modu berean dela existitzen frantsesarena iparraldean. Borondatezko lana sustatzeko modu bat da, soldatarik gabekoa; jatorduak eta loa baino ez dute jasotzen, eta hala eta guztiz ere izena eman eta parte hartzen dute. Begirale taldea urte osoan saretu, eta elkarren arteko ezagutza sustatzen da horrelako ekimenekin” kontatu digu Ikastolen Elkarteko Nagore Amondarainek.\nRamuntxo Etcheberry parkearen arduradunak honela esan digu: “Aurtengo berezitasunak aipatzekotan, hauek adieraziko ditugu: Baionako Etxepare Lizeoko gazteek laguntza eskainiko dute joko puzgarrien zainketan, tailer zientifikoaren animazioan, eta alkoholik gabeko ostatua atxikitzen. Beste elkarte batzuk ere gonbidatuak izan dira bertan parte hartzera. Horrela, ‘Orratzetik hari elkartea’-k esaterako, bigarren eskuko jantzien erreziklatze lanak egiten ditu eta Olentzero Parke-en tailer bat animatuko du; ‘Gaia elkartea’-k, bere aldetik, herriko jokoak animatuko ditu; eta ‘Euskal evasion elkartea’-k egurrezko joko herrikoiak sustatuko ditu.\nAldi berean, artistek ere beren lekua izango dute, hala nola, ELEKA taldeko ipuin kontalariek, IRRIEN LAGUNAK pailazoek, eta abar. Gela berezi bat izanen da ikuskizunetarako, eta horiek arratsalde bukaeran egingo dira, eta nola ez, Gabon garaian, Olentzero “himself” jinen da bisitan! Anima zaitez zure haurrekin joaten!!!” gaineratu digu Seaskako arduradunak.


Etenik gabe Batxilerreko Orientazio akademikoan – Lauro Ikastola\nLauro Admin erabiltzeak argitaratua. 21 azaroa, 2018.\nBai Batxiler lehen zein bigarren mailako ikasleak, azken hauek intentzitate handiagoz, etenik gabe ari dira orientazio akademikoko jarduera, hitzaldi eta tailerretan parte hartzen, bai Ikastolan bertan zein Unibertsitateetan antolatzen direnetan, Ikastolako Orientazio sailaren laguntzaz.\nAzaroaren 20an, hain zuzen, Ikastolan bertan Deustuko Unibertsitateko Business School-ek eskaintzen dituen tailerrak hasi dira, “Finantza eta inbertsio arduratsuak” tailerrarekin hain zuzen. Hizlaria Joseba Madariaga izan zen, Deusto Business School-eko irakaslea eta Laboral Kutxako ikerketen zuzendaria.\nHurrengo tailerrak izango dira:\nFilosofia, Politika eta Ekonomia tailerra: “Posthumanismoa eta gizarte berriaren erronkak”\nTurismo tailerra: “Ekitaldien antolaketa”\nIngeniaritzak tailerra: “Astrobotaren konfigurazioa”\nIkasleak era boluntarioz apuntatzen dira eta tailerrak Alternatiba jakintzagai orduan burutzen dira.\nEHU-k ere bere saioen egutegia eta zehaztasunak bidali dizkigu eta laster ikasleei helaraziko dizkiegu.\nAhobizi-belarriprest bisitan Ikastolara eta gurasoei txapa banaketa19 azaroa, 2018 Udaletxe bateko antolaketa eta funtzionamendua mintzagai DBH 3ko Gizarte eskoletan22 azaroa, 2018


CAFek eta Irizarrek hazten jarraitzen dute Europako autobus elektrikoen merkatuan – Ekonomiaren KZ\nCAF-Solaris eta Irizarrek mugikortasun elektrikoaren aldeko apustua fruituak ematen ari da hiriko autobus elektrikoen sektorean. Bi enpresek kontratuak ixten ari dira Europako hiri nagusietan, emisiorik gabeko mugikortasuna errazteko. CAF-Solarisek Italian 80 autobus elektriko eta Errumanian beste 36 trolebus saltzeko kontratua sinatu zuela iragarri zuen, guztira 50 milioi euro ordainduta. Bestalde, Irizar e-mobilityk 15 autobus elektriko emango ditu otsailean Frantzian, Estrasburgoko garraio sarean.\nHiri-garraio publikoa deskarbonizatzearen aldeko apustua sendotzen ari da Europan, eta autobus elektrikoen merkatua nabarmen hazten ari da. Politika publikoek bultzatuta eta baterien kostuak murriztuta, autobus elektrikoen munduko merkatua hirukoiztu egingo da 2025erako, Wood Mackenzieren ikerketaren arabera.\nInteract Analysis enpresak dioenez, Europan, pandemiaren aurreko azken hiru urteetan, urtero 1.200-1.500 autobus elektriko ekoiztu ziren. Kopuru hori nabarmen handitu behar da 2030erako Europar Batasunerako aurreikusitako emisio-konpromisoak betetzeko.\nTestuinguru positibo horretan kokatu behar da CAF bezalako enpresen apustua. Beasaingo enpresak, Solaris autobusen filialaren bidez, kontratu berriak esleitu ditu 80 autobus entregatzeko Erroman, 228 milioi euroko eskaera-zorrora iritsita, eta beste 36 ibilgailu Errumaniako bi hiritan 25 milioi euroren truke.\nItalian, CAF-Solarisek Cotral enpresaren eskaera bat jaso du. Konkretuki, Interurbino modeloko 80 autobus ekoiztuko ditu CAFek, baita mantentze zerbitzuaz ere arduratuko da hamar urtez.\nKontratu horrekin, CAFek mota horretako ia 600 autobus ekoiztu ditu Cotralentzat 2016tik. Azken modeloa 12 metrokoa da, eta 67 bidaiari garraiatzeko gaitasuna du, hiriko mugetatik harago doazen ibilbide luzeetan garraio “segurua eta erosoa” eskaintzeko diseinatua.\nUrte honetan bertan entregatzea aurreikusten da. Autobusaren ekipamenduan bideozaintza-sistema bat, bidaiariak ateetan zenbatzeko sistema bat, gidariaren kabina itxi bat eta Mobileye funtzio bat daude, gidaria bere erreitik nahi gabe irteten ari dela ohartarazteko.\nBestalde, Errumanian, mugikortasuneko euskal enpresak Brasov eta Târgura bidaliko ditu bere autobusak. 25 eta 11 trolebus hornituko ditu, hurrenez hurren, 25 milioi euroren truke.\nCAFek 500 autobus elektriko saltzen ditu urtero, eta, azken ekitaldian, % 78 hazi da negozio-adar hori.\nBestalde, Irizarrek, urtarrilean Estrasburgora hamar autobus (Irizar ie bus modeloa), % 100 elektriko bidali ostean, beste hamabost jarriko ditu Frantziako sare eurometropolitarrean datorren otsailean.\n← Aldi baterako enplegu-erregulazioko espedienteen osagarriak luzatzeko akordioa lortu da Euskadin\nEuskotrenek CAFi esleitu dio lau tren berri egiteko kontratua, 32 milioi euroren truke →


Mundua geldituko dugu mundua mugitzeko\n2018ko martxoaren 8ko irakurketa deskarga dezakezu hemen:\n1- Irakurketaren laburpena gazteleraz\n2- Irakurketaren laburpena frantsesez\n3- Irakurketa osoa, euskaraz\nEgunkari gehigarri berezia\n2018ko m8-rako atera dugun egunkari berezia aurki dezakezu hemen.\nAspaldi hasi ginen salatzen markotik ateratzeak, araua apurtzeak dakarren zigorra. Markoa lehertzen ari gara, plazerrez behin eta berriro apurtzen. Kolektiboan egiten diren eztanda handi eta txikiek egiten gaituzte desobediente. Desobedientzia kolektiboa zainetara eramaten gabiltza. Ez gara markoan kabitzen, eta ez dugu nahi ere! Markoetatik gaindi, plazera gara!


Miau, mau edo marraka katu eta beste felinoen kumeek amarekin komunikatzeko erabiltzen duten hots-mota bat da. Animalia helduek ez dute miauka komunikatzen eta beste hots batzuk erabiltzen dituzte horretarako. Hala ere, katu helduen kasuan ohikoa da miau egitea, baina beti gizakiarekin komunikatze aldera, amarekin izandako harremanaren aztarna moduan.\nMiau, mau edo marraka katu eta beste felinoen kumeek amarekin komunikatzeko erabiltzen duten hots-mota bat da. Animalia helduek ez dute miauka komunikatzen eta beste hots batzuk erabiltzen dituzte horretarako. Hala ere, katu helduen kasuan ohikoa da miau egitea, baina beti gizakiarekin komunikatze aldera, amarekin izandako harremanaren aztarna moduan. (eu)


Gasaren jatorria eta historia - Egitura eta negozioak - EDP NATURGAS ENERGÍA\nEgitura eta negozioak\nGas Propanoa - PGL\nGasaren jatorria eta historia\nGas-banaketa zertan datzan\nGas Naturalaren erabilera berriak\nGas propanoa-PGL banaketa zertan datzan\nEDP NATURGAS ENERGÍAGasaren jatorria eta historia\nK.a. 2000. urtea\nLehenengo gas-hobiak agertu ziren Iranen; litekeena da tximista batek piztea eta, era horretan, antzinako persiarrek hobi horiek aurkitzea. Persiarrek uste zuten etengabeko sugarrak jainkoek sortutako “betiereko suak” zirela.\nK.a. 125. urtea\nTxinan, ezagutzen den gas naturalaren lehenengo hobia zulatu zen, gainazaletik 150 metrora. Badirudi txinatarrek gas hori ezagutzen zutela K.a. 900. urteaz geroztik, eta gasa bilatzen zuten kareharri-hobietan, erretzeko eta, horrela, hobien artean aurkitzen zituzten gatz-arrokak lehortzeko. Zulaketak egiteko eta gasa garraiatzeko, hustutako banbu-kanaberak erabiltzen ziren.\nIngalaterran, gas naturalari buruzko lehenengo aipamenak agertu ziren, baina ezezaguna zen nola garraiatu hobietatik. Gas naturala distantzia luzeetan garraiatzeko zailtasun handiak zirela medio, bazterturik geratu zen garapen industrialean, eta horren ordez, petrolioa, ikatza eta horien deribatuak erabili ziren.\nBideratutako gasa XVIII. mendearen bukaeran edo XIX. mendearen hasieran erabiltzen hasi zen lehenengoz; hain zuzen ere, argiztapenerako gas manufakturatua (ikatzetik zetorrena) erabiltzen zen. Hori dela-eta, gas hori definitzeko erabili zen lehenengo izendapena “argiztapeneko gasa” izan zen. Gizakien asmakuntza handiekin gertatzen den bezala, gasaren asmakuntza ere ezin da esan pertsona bakar batena izan zela, alkimisten, fisikarien eta ikertzaileen ekarpenen ondorioa baizik, beren saiakuntzen bidez gizarte zibilizatuaren aurrerakuntza handietako bat izan zena sortu baitzuten.\nFrantsesak eta ingelesak aurkatuta daude, argiztapeneko gasaren garapen praktikoa asmatu zuen egilea nor izan zen erabakitzeko orduan -PHILIPPE LEBON ala WILLIAM MURDOCH-, izan ere, biek, leku desberdinetan, egun berean egin zituzten gasaren industriari hasiera eman zioten saiakuntzak.\nWilliam Murdochek saiakuntza bat egin zuen bere etxean. Atzealdeko lorategian, ikatza destilatzeko burdinazko ontzi bat jarri zuen, eta horrela lortu zuen gas erregai bat, etxera garraiatu zuena teilatuan barrena mahai baten gainean zegoen sabaiko erregailu bateraino, eta bertan erretzen zen ateratako gasa, argitzeko balio zuena. William Murdochek honakoa dio bere idazkietan: “Gas horrek argi bizi eta polita sortzen zuen, eta erretzen jarraitu zuen denbora nahiko luzean”.\nParis eta Londresko auzo batzuetan fabrikatutako gas erabiltzen zuen argiztapena instalatu zen. Espainian ez zen luze berandutu ekarpen zientifiko berri horren helduera.\nJosé Roura kimikako irakasleak, Bartzelonan bertako Merkataritzako Batzarraren euskarria zen eskolako zuzendariak, hainbat saiakuntza egin zituen kortxo-hondakinetatik lortutako gasarekin. Oviedon, Luanco irakasleak eskolako hainbat gela argiztatu zituen, sagar-hondarretatik lortutako gasa erabilita.\nRoura irakaslearen saiakuntza Fernando VII.a erregearen belarrietara iritsi zen. Erregeak Madrilera deitu zuen irakaslea, errege-jauregian gasaren bidezko argiztapena instalatzeko, jauregian egin behar ziren jai batzuk zirela-eta. Baina, esperientzia horiek ez zioten argiztapeneko gasari garapenaren biderik ireki. Urte batzuk geroago arte, 1850. urtea igaro eta gero, ez zitzaion fabrikatutako gasari industri erabilera eta argiztapen-erabilera eman Espainian.\nNew York Estatuko herri txiki batean, gas naturala sakontasun txikiko hobi batetik kontsumitzaileen eskura jarri zen, diametro txikiko kobrezko hodi baten bidez, eta batik bat argiztapenerako erabili zuten.\nCoke-ko gas manufakturatua argiztapenerako erabiltzen zen Estatu Batuetan, eta horren ekoizpena Erresuma Batuan sartu zen. Une horretan hasi zen gasa zabaltzen argiztapen publikoko baliabide bezala. Geroago, erabilera hori zabaldu egin zen Europako hiri nagusietan, bertako kaleetan lur azpiko kanalizazioari esker gasez funtzionatzen zuten kale-argiak instalatu baitziren.\nR.W. BUNSENek Bunsen erregailua asmatu zuen. Erregailu horrek hainbat erabilera izan ditu, beroa eta argia ekoizteko. Gaur egun ere oso ohikoa da erregailuaren erabilera laborategietan, beroa ekoizteko. Asmakuntza hori gaur egungo gas-erregailuen printzipio teknikoa da.\nAurrerabide nabarmen bat gertatu zen gasa garraiatzeko teknologian, iragazpenen kontra babestutako junturak asmatu zirenean; hala ere, eraikuntzan erabilitako materialak eta teknikak mugatuak ziren artean, eta, beraz, gasa ez zen garraiatzen 150 km-tik gorako distantzietara. Hori dela-eta, gas manufakturatua erabiltzen zen bereziki, argiztatzeko kontsumitzen zen hirietan bertan ekoizten baitzen. Petrolio-hobietan aurkitzen zen gas naturala argi-zuzietan erretzeko erabiltzen zen, eta petrolioari lotuta ez zeuden gas-hobiak ez ziren ustiatzen, kontsumo-guneetatik oso urrun zeudelako.\nHodien teknologia bilakatu egin zen, eta Estatu Batuetan gasa eramateko sistema handiak eraikitzen hasi ziren (gasbideak), 51 cm-tik gorako diametroko eta 320 km-koak.\nErrusian, gas naturala garraiatzeko hodi luzeena eraikitzen hasi zen, Northern Lights-en sarea, 5.470 kilometro luze, Ural mendiak zeharkatzen zituena, Europa Ekialdea eta Siberia batuz.\nEspainian, gas naturala garraiatzeko eta banatzeko sareak 35.000 kilometro baino gehiagokoak dira.\nMunduan 2.350 milioi metro kubiko baino gehiago kontsumitzen dira munduan, eta gas naturalaren erreserba egiaztatuek 160.000 milioi metro kubikoak gainditzen dituzte.\nNondik ateratzen da?\nNaturan aurki daiteke, kanpora irtetea eragozten duten geruza iragazgaitzek estalitako “gas-poltsak” izenekoetan, lur azpian.\nGas naturala eraketa geologikoetatik dator. Bi motatako hobietan aurkitu ohi da:\nBereiziak: gas naturala soilik duten hobiak.\nElkartuak: petrolio gordinarekin batera, petrolio-putzuetan.\nGasaren eraketari buruzko teoria zorrotzik ez badago ere, ziurta daiteke petrolioa sortzen duenaren antzeko prozesu baten ondorioa dela.\nGas naturalaren erreserba egiaztatuak.\nBilakaera, geografia-zona handien arabera (2000ko urtarrilaren 1ean) (unitateak: 109 m3) 1999.\nIpar Amerika 6.550\nErdialdeko Europa 701\nEkialde Ertaina 10.444\nAsia - Ozeania 53.054\nMunduan guztira 157.703\nNola garraiatzen da?\nGas naturala hobietatik kontsumitzeko lekuetara garraia daiteke, bai gasbideak izeneko gas-hodien bidez, bai (distantzia luzeak direnean) likidotua, metano-ontzietan edo tanga-kamioietan, gasa oso tenperatura baxuan dagoela.\nGas naturala termiatan (te) edo metro kubikoetan (m3) neurtzen da; te bat 1000 Kcal-en baliokidea da, eta m3 bat 10,44 termien baliokidea da, gutxi gorabehera (aldatu egiten da berotze-ahalmenaren arabera).\nPresioa indarra zati indar hori aplikatuta dagoen gainazala egitearen emaitza da. Mugimenduan dagoen gas baten presioa gasa-molekulek egiten duten indarra da. Presioa, oro har, baretan neurtzen da.\nBeroa energia agertzeko formetako bat da.\nGorputz baten tenperaturak adierazten du bere molekulen energia zinetikoa; hau da, molekulak zer indarrez mugitzen diren.\nTenperatura gradu zentigradutan neurtu ohi da (ºC). Berotze-ahalmen handiagoa 10.440 kcal/m3-koa da.\nEnergia primarioaren iturria da, naturan aurkitzen den moduan kontsumitzen dena.\nBiltegiratu daiteke, gero garraiatu eta banatzeko (biltzeko tangak, metano-ontziak); hala ere, kontsumitzeko ez da beharrezkoa biltegiratzea, etengabeko hornikuntzako energia delako, eta beti egoten da eskuragarri behar den kopuruan.\nAlde batetik, beste edozein erregai gaseoso bezala, ez du partikula solidorik sortzen errekuntzako gasetan, CO2 gutxiago sortzen du (eta, horrela, berotegi-efektua murrizten du), askoz ere ezpurutasun gutxiago sortzen ditu, sufrea, adibidez (euri azidoa murrizten du), eta, gainera, ez du kerik sortzen.\nBeste alde batetik, erregai gaseosoetan garbiena da, eta, ondorioz, errekuntzak ez du ia SO2 sortzen, eta NOx isurpenak nabarmen murriztu ditzake.\nGas naturala, beste gas erregai batzuk ez bezala, airea baino arinagoa da; hala bada, ihesen bat gertatuz gero, berehala irteten da lokaletatik kanpoaldera, eta horrek segurtasun handia bermatzen du.\nBerotze-ahalmen handiagoa 10.440 kcal/m3-koa da.\nZerbitzuak Prezioak PGL-z


André-Jean Arnaud gogoan simposium-a egingo da bihar Unibertsitate Zaharrean — Berbia\nAndré-Jean Arnaud gogoan simposium-a egingo da bihar Unibertsitate Zaharrean\n"Arazo globalak, tokian tokiko irtenbideak" da simposiumaren izenburua\nAbenduan zendu zen Oñatiko Lege-Soziologia Institutuko lehen zuzendaria izan zen André-Jean Arnaud irakaslea. Bera izan zen Institutua martxan jartzeko gogor lan egin zuen pertsonetako bat. Bere omenez, Institutuko Patronatuak simposium bat antolatu du bihar arratsalderako.\nArazo globalak, tokian tokiko irtenbideak izenburupean Arnaud irakasleak egungo lege soziologiari egindako ekarpena aztertuko da. Gai hori jorratuko du sinposiumeko lehen hitzaldian Vincenzo Ferrerik, Institutuko zuzendari zientifiko berria izango denak . Ondoren, Masayuki Murayama, Jiri Priban eta Ulrike Shultz irakasleek hitzaldi bana emango dute.\nAste honen hondarrean, ostegun eta ostiralean Institutuko Patronatuak batzarra egingo duela aprobetxatu da André-Jean Arnaud-en oroimenez simposium hau antolatzeko. Bihar 15.00tatik 20.00tara egingo da Unibertsitate Zaharrean. Irekia izango denez, parte hartzeko interesa duten herritarrek hartarako aukera izango dute.


Donostia Zinemaldia :: Zinemaldia Startup Challenge\nOstirala, 2020ko irailaren 25a (online) - 10:00\nTodas las ediciones 68. Edizioa 2020 67. Edizioa 2019 66. Edizioa 2018 65. Edizioa 2017 64. Edizioa 2016 63. Edizioa 2015 62. Edizioa 2014 61. Edizioa 2013 60. Edizioa 2012 59. Edizioa 2011 58. Edizioa 2010 57. Edizioa 2009 56. Edizioa 2008 55. Edizioa 2007 54. Edizioa 2006 53. Edizioa 2005 52. Edizioa 2004 51. Edizioa 2003 50. Edizioa 2002 49. Edizioa 2001 48. Edizioa 2000 47. Edizioa 1999 46. Edizioa 1998 45. Edizioa 1997 44. Edizioa 1996\nZinemaldia Startup Challenge enpresa-proiektuen lehiaketa bat da. Ikus-entzunezkoen esparruan teknologia berriak ezartzean oinarritutako ekintzailetza-proiektu berriak sortzearen eta horiek Euskadin garatzearen aldeko apustua egiten duen ekimen publiko-pribatu bat.\nEusko Jaurlaritzak, Ekonomiaren Garapen, Jasangarritasun eta Ingurumen Sailaren bitartez, Zinemaldia Startup Challenge ekimena sustatzen du. Zinemaldia & Technology jardunaldiaren barruan egiten da, eta Donostia Zinemaldiak, TECNALIAk eta Tabakalerak antolatzen dute, Creative Europe MEDIAren eta Vicomtech ikerketa aplikatuko zentroaren laguntzaz.\nZinemaldia & Technology Donostia Zinemaldiak ikus-entzunezko teknologiaz eta industriaz hausnartzeko erreferentziazko gune bihurtzeko asmoz egindako apustu estrategikoa da.\nTeknologia berrietan oinarritutako ikus-entzunezko enpresa-proiektu berriak proposatzen dituzten ekintzaileei eta startup sortu berriei zuzenduta dago lehiaketa.\nZER BALDINTZA BETE BEHAR DITUZTE STARTUPEK?\nStartupek honako baldintza hauek bete behar dituzte:\nIkus-entzunezkoen esparruan teknologia berriak aplikatzean oinarritutako irtenbideak izatea.\n2015/12/31ren ondoren eratua izatea, Europako herrialderen batean.\nEnpresa-proiektua Euskal Autonomia Erkidegoan garatu eta martxan jartzeko aukera aztertzea.\nZER BALDINTZA BETE BEHAR DITUZTE EKINTZAILEEK?\nEkintzaileek honako baldintza hauek bete behar dituzte:\n2020/12/31n 18 urte edo gehiago izatea.\nEuropako herrialderen batean legezko bizilekua izatea.\nProiektua Euskal Autonomia Erkidegoan garatu eta martxan jartzeko aukera aztertzea.\nNOLA EMAN DEZAKET NIRE PROIEKTUAREN IZENA?\nStartupek online formulario baten bidez eman behar dute izena. Formulario hori Zinemaldiaren webgunean dago\nHorrez gain, talde bakoitzari bideo bat bidaltzeko eskatuko zaio (gehienez 3 minutukoa). Bideo horretan, sustatzaileek proiektua aurkeztu beharko dute. Era berean, informazio osagarria biltzen duten beste eranskin batzuk aurkeztu ahal izango dira (aurkezpenak, demoak, etab.).\nProiektuak banaka edo taldeka aurkeztu ahal izango dira, gaztelaniaz, euskaraz edo ingelesez.\nZER SARI DAUDE?\nEnpresa-proiektu irabazleak 10.000 euro jasoko ditu eskudirutan sari gisa. Gainera, 5 proiektu finalistek jasoko dituzte:\nZinemaldiko jardueretarako eta ekitaldietarako sarbidea.\nHiru gaueko ostatua eta bidaia (klase ekonomikoan), proiektu bakoitzeko gehienez ere bi ordezkarirentzat.\nLehenengo egonaldi-urtean Euskadiko Teknologia Parkeen Sarean kokatutako BICetako bateko inkubagailu batean doako sarbidea izateko aukera.\nProiektua garatzeko 500.000 euro arteko finantzazioa eskuratzeko aukera (*)\n(*) Finantzazioa babesteko eta laguntzeko programa batzuetan, parte-hartzaileek Euskal Autonomia Erkidegoan erroldatuta egotea eta/edo Euskal Autonomia Erkidegoan egoitza soziala izatea ziurtatu behar dute.\nZINEMALDIA STARTUP CHALLENGEN PARTE HARTZEAK KOSTURIK BADU?\nZINEMALDIA STARTUP CHALLENGEN parte hartzeak ez du inolako kosturik. Programak ez du zure proiektuaren zati bat lagatzea eskatzen parte hartzearen truke.\nZER MOTATAKO PROIEKTUAK IZAN DAITEZKE HAUTAGAI?\nProiektuen helburua enpresa berri bat sortzea edo enpresa sortu berri bat garatzea izan behar du.\nProposamenak honelakoak izan daitezke:\nIkus-entzunezko industriako balio-kateko mailaren batean teknologia berriak aplikatzea planteatzen duten enpresa-proiektuak, pertsona fisikoek aurkeztuak.\nIkus-entzunezko industriako balio-kateko mailaren batean teknologia berriak aplikatzea planteatzen duten enpresa-proiektuak, startup sortu berriek aurkeztuak.\nEz dira hautagai gisa onartuko ikus-entzunezko edukiak ekoizteko proposamenak (adibidez: film laburren, gidoien, dokumentalen eta abarren proposamenak).\nEz dira onartuko lehiaketa honen aurreko edizioetan saritutako proiektuak.\nPRODUKTU EDO ZERBITZU GARATU BAT EDUKI BEHAR DUT?\nEz, ez da beharrezkoa planteatutako produktua edo zerbitzua garatuta egotea. Garatuta ez badago, plan bat daukazula eta produktua edo zerbitzua etorkizunean garatzeko gaitasunak dauzkazula zehaztea garrantzitsua izango da.\nPROIEKTU BAT BAINO GEHIAGO AURKEZTU DITZAKET?\nTalde/startup bakoitzak gehienez ere hiru proiektu aurkeztu ahal izango ditu eta pertsona berak gehienez ere hiru proposamenetan aurkeztu ahal izango du taldeko kide gisa.\nNIRE PROIEKTUA FINALISTA BADA, NAHITAEZ EUSKADIRA JOAN BEHAR DUT HORI GARATZERA?\nEz da nahitaezkoa proiektua Euskadin garatzea. Hala ere, parte hartzeko baldintza gisa planteatuta dago, izan ere, proiektuak baloratzeko erabiliko den irizpideetako bat taldeek proiektua Euskadiko ekosisteman garatzeko duten motibazioa, konpromisoa eta ahalmena da.\n5 proiektu finalistek beren proiektuak Euskadiko ekintzailetza-ekosisteman garatzeko laguntza-zerbitzu handiak eskuratzeko aukera izango dute. Asko poztuko ginateke hala balitz, eta behar duzun laguntza guztia emango genizuke, aukera hori aztertzea erabakiko bazenu.\nNAZIONALITATEAREKIN LOTUTAKO BALDINTZAREN BAT DAGO?\nBaldintza bakarra taldeko pertsonek Europako herrialderen batean legezko bizilekua izatea eta proiektu finalistak aurkezteko jardunaldian parte hartzeko lege-baldintzak betetzea da. Aurkezpena 2020ko irailan izango da, Donostian.\nNOLAKOA DA HAUTAPEN-PROZESUA?\nProiektuak ebaluatu eta irabazlea aukeratzeko prozesua hiru fasetan banatuta dago:\n1. FASEA - Proiektuen hasierako baliozkotzea eta proiektuen lehen hautaketa\nLehiaketaren koordinazio taldeak jasotako hautagaitza guztiak aztertuko ditu eta hurrengo fasera pasatzeko baldintzak betetzen dituztenak balioztatuko ditu.\n2. FASEA - Ebaluazioa eta proiektu finalistak aukeratzea\nAditu Batzordeak ebaluatuko ditu proiektu aurrehautatuak, oinarrietan definitutako irizpideen arabera. BIC-Euskadiko Enpresa eta Berrikuntza Zentroetako, Tecnaliako eta Vicomtecheko profesionalek osatuko dute batzorde hori. Aditu Batzordeak zehaztuko du zein diren 5 hautagaitza onenak. Horiek finalistatzat joko dira eta hurrengo fasera igaroko dira.\n3. FASEA - Ebaluazioa eta proiektu irabazlea aukeratzea\nEpaimahai batek ebaluatuko ditu 5 proiektu finalistak, pitching moduko aurkezpenen bidez, eta oinarrietan definitutako irizpideen arabera. Epaimahaia ikus-entzunezkoen, teknologiaren eta enpresen esparruko itzal handiko profesionalez osatuta egongo da.\nAurkezpenak Zinemaldia & Technology 2021 jardunaldiaren esparruan egingo dira. Proiektuak gaztelaniaz, euskaraz edo ingelesez aurkeztu ahal izango dira.\nBalorazio handiena lortzen duen proiektuak irabaziko du lehiaketa.\nNORK ESKURATU DITZAKE NIRE DOKUMENTUAK?\nZinemaldia Startup Challenge lehiaketara aurkezten diren hautagaitzen edukia, hala nola ematen den edozein motatako dokumentazioa eta informazioa, konfidentziala izango da eta hala tratatuko dute lehiaketa sustatu duten entitateek. Startup eta pertsona parte-hartzaileek, arau orokor gisa, Lehiaketako Taldeak, Aditu Batzordeak eta Epaimahaiak oinarri hauetan aipatutako ebaluazio- eta hautapen-prozesuetan proiektuari buruzko oinarrizko datuak erabiltzea onartzen dute.\nNIRE PROIEKTUA FINALISTA BADA, EUSKADIN AURREZ AURRE AURKEZTU BEHAR DUT?\nBai. Ikus-entzunezkoen, teknologiaren eta enpresen arloko itzal handiko profesionalez osatutako epaimahai batek ebaluatuko ditu 5 proiektu finalistak, pitching moduko aurkezpenen bidez. Aurkezpen horiek Zinemaldia & Technology 2021 jardunaldiaren esparruan egingo dira, irailean.\nEZ GARA EUSKADIN BIZI. PROIEKTU FINALISTAK AURKEZTEKO JARDUNALDIAN PARTE HARTZEKO BIDAIA- ETA OSTATU-GASTUAK BARNE DAUDE?\nBai. Donostia Zinemaldiak hiru gaueko ostatua eta bidaia ordainduko dizkie gehienez ere talde sustatzaile/startup finalista bakoitzeko bi ordezkariri, Zinemaldia & Technology 2021 jardunaldian parte hartzea errazteko.\nNOLA PARTEKATUKO DA SARIA?\nTalde parte-hartzaile bakoitzak erreferentziazko lider bat definitu beharko du. Horrek beteko du formularioa eta Lehiaketako Taldeak harekin izango du komunikazio ofiziala. Proiektu bakoitzeko erreferentziazko pertsona izango da talde sustatzaile/startup bakoitzak lehiaketan hartzen dituen erabakien arduradun bakarra. Saria nola partekatu talde parte-hartzailearen barne-erabaki bat izango da.


Hirix aplikazioa abian jarriko da herritarrekin komunikazioa indartzeko - Antzuola - Goiena.eus\nHirix aplikazioa abian jarriko da herritarrekin komunikazioa indartzeko\nMaider Arregi 2018-04-10 15:00\nHirix aplikazioa landu du Antzuolako Udalak. Mugikorrerako aplikazioa da eta antzuolarrek eguneroko informazioa eskurago izango dute. Hala, kexak eta iradokizunak ere bideratu ahal izango dituzte herritarrek.\nHerriko komertzio txikia bultzatzeko ere balio izango duela Hirix aplikazioak azaldu du Mikel Bargiela Hezkuntza zinegotziak. Baina zer da, Hirix aplikazioa? Hirix udalerri bateko herritarren arteko komunikazio plataforma bat da.\nAntzuolaren gaineko informazio orokorra, eta eguneroko informazio praktikoa jasoko du aplikazioak; eta ez Udalarena bakarrik, elkarteek ere euren lekua daukate Hirix-en; baita herriko komertzioek ere. Horrekin batera, herritarren partaidetza sustatzeko tresna bezala ere jaio dela Hirix argitu du Bargielak. Antzuolarrei, Aston etxeetako buzoietan banatuko zaie informazio guztia jasoko duen diptikoa. Eta apiril ostean jarriko da martxan aplikazioa; Antzuolako Udalak, baina, aplikazioaren gaineko aurkezpena egiteko asmoa ere baduela iragarri du herritarren zalantzak argitzeko.


ABSOLUTU MAILAKO EH-KO NEGUKO TXAPELKETA | CTO DE EH ABSOLUTO DE INVIERNO\nPublicado por Buruntzaldea IKT febrero 24, 2016\n3 URRE, 3 ZILAR eta 2 BRONTZE, 3 MARKA PERTSONAL, TALDEKO BI ERREKOR BERRI eta ESPAINIAKO TXAPELKETETARAKO SAILKAPEN BERRI BAT Iruñan ospatutako Absolutu mailako Neguko Euskal Herriko Txapelketan\nIgeriketa Egokitukoan Nahia Zudairek 3 urre eta zilar batekin txapeldun izan zen sailkapen nagusia, txapela eskuratuz\nPasa den asteburuan Iruñan ospatutako Absolutu mailako Euskal Herriko txapelketan gure taldeko zenbait igerilari aritu dira. Lehiaketa honekin batera Igeriketa Egokituko Euskal Herriko Txapelketa ere jokatu da igerileku berean.\nAbsolutu mailakoan Mikel Esnal, Iñigo Ibarburu, Haitz Mitxelena, Itsaso Tolosa, Irati Arzalluz eta Leire Martin aritu dira eta Igeriketa Egokitukoan aldiz, Nahia Zudaire.\nGuztira 3 urre, 3 zilar eta 2 brontze eskuratu dituzte gure igerilariek eta gehienak podiumean izan dira. Egokituan aldiz, Nahia Zudairek XX domina eskuratu zituen egindako 4 probatan eta horretaz gain orotara Euskal Herriko Txapeldun izan zen nesketan.\nMikel 50 eta 100 librean eta 50 tximeletan aritu da lehian. Marka pertsonalei dagokienez ez da oso lehiaketa ona izan Mikelentzat. Hala ere, jakin badakigu, Iruñako igerilekuan marka onak egitea oso zaila dela. Horretaz gain, zita nagusia bi aste barru du Mikelek, Gipuzkoako Selekzioarekin Toulouse-n izango baita lehian eta bertan bere onena ematea espero dugu.\nIruñan, igerileku luzearekin lehen kontaktua izan du eta bertatik zuzenketak egiteko moduan gaude orain, Toulouse-n ahalik eta onena emateko.\nMikelek 100 librean 54''48 egin zuen, bere 54''19tik oso gertu. 50 tximeletan 26''50 egin zuen bere 26''48 marka pertsonala berdinduz eta 50 librean berriz 24''81 egin zuen. Azken hontan bere markatik urruti geratu zen baina batez ere teknikoki ez zelako uretan ondo kokatu. Orokorrean bere marka onenetan ibili zen.\nEgindako marka horiek bi domina irabazteko balio izan zioten. Bata zilarrezkoa eta txapeldunordetza 100 librean. 50 librean aldiz, urrea eta Euskal Herriko Txapeldun.\nMikelen antzera, Iñigok oraindik ere urrutiago du bere helburu nagusia, Espainiako Absolutu mailako Openean. Mikelen kasuan bezela, igerileku luzearekin lehen kontaktua egiteko eta prestakuntzari begira lehen ondorioak ateratzeko baliogarria izan da txapelketa hau.\nIñigo tximeleta erako 5o eta 100 metrokoan eta estilo libreko 50 eta 100 metrokoan aritu zen. Tximeleta erakoan, nahiz eta bere markak hobetu ez zituen denbira onak egitea lortu zuen. 100 tximeletan proba txukuna egin zuen 57''87 marka eginez eta 50 tximeletan 25''00 egin zuen, bere 25''40tik gertu. Bi proba hauetan Iñigo Euskal Herriko Txapeldun izan zen.\nEstilo librean, brontzea eskuratu zuen 100 metrokoan 55''38 eginez eta 50 libre proban 25''46 egin zuen, bere 25''00tik gertu. Openari begira dagoen arren, Iñigo ere Toulous-en izango da martxoaren 3tik 6ra bitartean.\nItsasok bizkar erako50, 100 eta 200ekoan hartu zuen parte. Tximeleta erako probaren batean ere parte hartzekotan zen baina txapelketako programak ez zion horretarako aukerarik uzten.\nHiru probetan txukun xamar aritu zen Itsaso baina oraindik ere errekuperazio gehiago eta lan pixkat falta dela nabarmen geratu zen. Hala ere, Itsaso ere podiumean izan zen, 200 bizkar proban 2'28''13rekin zilarra eta txapeldunordetza eskuratuz. Itsaso ere, Mikel Esnañlekin eta Iñigorekin batera Toulous-en izango da.\nHaitzek txapelketa hau zuen helburu, Toulousera joateko ere deitua bazegoen ere joan ezin duelako. Haizt fin ibili zen eta onod burututako proban nabarmen utzi zuen. Haitzek egindako proba onena 400 estiloak proba izan zen. Proba horretan Haitzek bere aurreko marka 6 segundutan hobetzea lortu zuen 5'09''14 egin zuen (aurrekoa 5'15''63). Marka honekin taldeko absolutu mailako errekor berria ezarri zuen.\nProba honetaz gain, tximeleta erako 100 eta 200 metrokoan aritu zen. Txukun aritu bazen ere, bietan pase motelak egin zituen eta horren ondorioz ezin izan zuen bere markarik hobetu, agian hori egiteko moduan bazen ere (hobekuntza fisikoa nabarmen utzi zuen 400 estiloetan).\nAlde horretatik sentsazio gazi gozoarekin geratu ginen. Hala ere, marka onak izanik, Haitzek ere podiumean egotea lortu zuen 200 tximeletan egoindako 2'16''29ari esker.\nLeire alebina izanik txapelketa honetan parte hartzeko 400 estiloko gutxienekoaren jabe zen eta proba horretan lehiatu zen. Lasterketa benetan gogotsua egin ondoren emaitza bikaina lortu zuen Leirek.\nOraindik ere gauza asko ikasteko dituen arren, proba honetan 5'37''45 egin zuen Leirek aurreko 5'45''8 segundutran birrinduz eta Udarako Alebin mailako Espainiako gutxinekoa 3 segundutan hobetuz. Ikaragarri. Horretaz gain, Leire podiumeko hirugarren postuan izan zen brontzea eskuratuz eta ehuneko gutxi batzuengatik ez zen bigarren izan. Leireren marka hau taldeko absolutu mailako errekor berria ere bada.\nIratiki, Leireren antzera, infantila izan arren 100 libreko gutxienekoa zuen eta proba horretan aritu zen. 100 librean Iratik 1'06''14 egin zuen bere aurreko marka 3 segundutan hobetuz. Zorionak!\nIgande gozi eta arratsaldez Igeriketa Egokituko EH-ko Txapelketa ere ospatu zen eta bertan gure taldekidea bikain aritu zen.\nIgande goizean 200 librean eta 50 bizkar proban hartu zuen parte eta arratsaldean berriz 50 eta 100 librean. Nahia bikain aritu zen. 200 librean 3'28''01ekin bere aurreko marka 13 segundutan hobetu eta urrea lortu zuen. 50 bizkar proban zilarra eskuratu zuen 53''02 eginez.\nArratsaldean, 40''60 egin zuen 50 librean (aurrekoa 41''23) eta 1'35''53 100 librean (aurrekoa 1'38''58). Bietan urrea eskuratu zuen Nahiak.\nEgindako lau probek emandako puntuazioari esker Nahia Euskal Herriko Txapeldu izan zen sailkapen orokorrean.\nBIDEOAK | VIDEOS\n1 JARDUNALDIA | 1ª JORNADA\n2. JARDUNALDIA | 2ª JORNADA


Nazioarteko Biltzarra. Jean Monnet Network on EU Law Enforcement | Deusto Agenda\n2022/06/02 – 2022/06/03\n“Errefuxiatuen krisiak” agerian utzi zuen premiazkoa zela Schengen eremuaren eta Europako Asilo Sistema Bateratuaren funtzionamendua bermatzea, bai eta migrazio-fluxu mistoen bat-bateko eta ezohiko etorrerak gehien kaltetutako estatu kideei laguntza operatiboa emateko beharra ere, bai eta EBk migrazioaren, asiloaren eta mugen kudeaketaren arloan hartutako neurriak modu uniformean aplikatzeko beharra ere. Beharrezkoa da erkidego-, nazio- eta toki-mailako administrazioen artean nazioz gaindiko elkarrizketa sustatzea, bai eta gai horietan dagoen ezarpen-defizita gaindituko duten neurri eraginkorrak hartzea ere.\nIldo horretan, adibidez, Europar Batasunak Askatasun, Segurtasun eta Justizia Espazioan dituen agentzia deszentralizatuak funtsezko eragile bihurtu dira, ez bakarrik estatu kideei laguntza operatiboa ematean, baita EBko mugen kudeaketa, migrazioa eta asiloa modu eraginkorrean eta uniformean ezartzean ere. Horregatik, 2022ko ekainaren 2an eta 3an, Jean Monnet Network on EU Law Enforcement nazioarteko konferentziak, Deustuko Unibertsitatean aurrez aurre egingo denak, gai horiek jorratuko ditu.\nBilboko campusa , derecho , Zuzenbide Fakultatea , Nazioartea , refugiados